CAPP benteng lindungi komuniti daripada Covid-19

PUTRAJAYA:Malaysia yang berada pada fasa pemulihan pandemik Covid-19, kini memerlukan setiap individu dan komuniti memainkan peranan sebagai petugas barisan hadapan bagi menjayakan usaha memerangi dan memutuskan penularan wabak yang boleh membawa maut.

Peranan itu menuntut pemerkasaan tanggungjawab komuniti terutamanya pemimpin masyarakat termasuk ketua kampung dan ketua komuniti dengan memastikan semua anggota masyarakat mematuhi normal baharu serta prosedur operasi standard (SOP) yang ditetapkan oleh kerajaan.

Menyedari hakikat itu, Kementerian Kesihatan (KKM) memperkenalkan konsep Cegah dan Didik, Amal, Patuh dan Pantau (CAPP) bagi mendidik masyarakat supaya lebih bertanggungjawab dan membolehkan rakyat sendiri menjadi barisan hadapan dalam melindungi diri, keluarga dan masyarakat setempat daripada penularan Covid-19.

Menjelas lanjut perkara itu, Menteri Kesihatan Datuk Seri Dr Adham Baba berkata CAPP adalah satu strategi bagi memperkasa Program Pengurangan Risiko Daerah Covid-19 (DRPP) yang bertujuan melindungi daerah hijau agar bebas daripada jangkitan Covid-19dan menukar daerah kuning kepada daerah hijau dalam tempoh 14 hari.

CAPP akan memberi fokus di 1,178 kawasan yang terdiri daripada mukim, bahagian, subzon atau presint di seluruh negara.

“CAPP meliputi empat skop iaitu cegah dan didik keluarga serta komuniti mengenai norma baharu, amal tingkah laku bagi mengelakkan diri, keluarga dan komuniti daripada jangkitan, patuhi SOP pengoperasian sektor-sektor utama negara serta pantau status kesihatan diri dan keluarga dan tempat kerja,” katanya dalam satu wawancara di pejabatnya baru-baru ini.

Pelaksanaan CAPP, kata beliau sudah tentu memerlukan kerjasama pelbagai pihak dengan Komuniti Sihat Pembina Negara (Kospen) sebagai antara satu pasukan di peringkat KKM yang akan memberi pendidikan kesihatan, selain di peringkat komuniti yang melibatkan pemimpin seperti ketua kampung, Jabatan Sukarelawan Malaysia (Rela), Jawatankuasa Kemajuan dan Keselamatan Kampung (JKKK), Skim Rondaan Sukarela, Kawasan Rukun Tetangga dan penghulu.

“Mereka inilah yang akan menjadi barisan hadapan terkini dan ia perlu bermula sewaktu PKPP serta bila digabungkan melalui satu komuniti besar saya yakin mereka boleh mempertahankan kawasan agar kekal hijau dan pada sama mengubah zon kuning atau merah ke zon hijau,” katanya.

Antara strategi yang akan dilaksana ialah melalui gerakan jawatankuasa penduduk sedia ada sebagai penyelaras aktiviti pencegahan di komuniti, hebahan pendidikan kesihatan tentang langkah pencegahan Covid-19, motivasi supaya komuniti kekal hijau, serta had dan rekod pergerakan keluar masuk pelawat dan penduduk di sesuatu empat.

Tunjang CAPP, kata Dr Adham antara lain adalah penggunaan aplikasi MySejahtera yang dilancarkan pada 20 April lepas dan kini telah menerima pendaftaran lebih empat juta pengguna dengan fungsi paling popular seperti hotspot tracker untuk merancang pergerakan dan penilaian kesihatan kendiri.

Ia turut memberikan lokasi fasiliti kesihatan yang berhampiran tempat tinggal bagi saringan Covid-19, nasihat kesihatan, semak keputusan ujian saringan dan beberapa ciri tambahan seperti SOP pembukaan pelbagai sektor ekonomi dan perkhidmatan serta bagi memantau mereka yang balik dan datang dari luar negara.

Dr Adham berkata beliau telah menjelajah ke hampir semua negeri bagi memberi penerangan mengenai program CAPP dan menerima maklum balas positif untuk pelaksanaan program CAPP.

Ditanya mengenai pelaksanaan pendekatan CAPP dalam kalangan warga asing, Menteri Kesihatan itu berkata majikan dan kedutaan asing memainkan peranan penting dengan mengarahkan pekerja mereka menjalani ujian calitan (swab test) terutamanya di zon merah dan kuning seperti Kuala Lumpur dan Selangor.

“Setiap warga asing nak bekerja mesti diambil sampel ujian manakala di negeri-negeri hijau mereka diberi pilihan untuk buat, tapi biasanya untuk mereka yang bergejala dan mengaku ada kontak rapat dengan pesakit,” katanya.

Dr Adham turut meminta sokongan penuh seluruh rakyat Malaysia untuk bersama-sama memerangi wabak Covid-19yang memerlukan setiap individu mengamalkan pematuhan SOP serta jarakan sosial.

Memuji sifat tanggungjawab rakyat Malaysia yang disifatkannya mempunyai tahap kepatuhan tinggi terhadap SOP ketika PKP dilaksanakan, Dr Adham menjelaskan ia antara lain banyak menyumbang kepada pelandaian lekuk Covid-19.

Malaysia setakat semalam mencatatkan jumlah kumulatif 8,556 kes positif Covid-19 dengan kadar kesembuhan adalah 95.2 peratus daripada jumlah keseluruhan kes. Jumlah kematian adalah 121 atau 1.41 peratus daripada jumlah keseluruhan kes. -Bernama

See author's posts


PIALA PERPADUAN SAMBIR Belum diputuskan

STATUS temasya bola sepak tertua di negeri Sarawak, Kejohanan Bola Sepak Piala Perpaduan, Piala Pusingan Ahli Dewan Undangan Negeri (ADUN) Asajaya, Datuk Haji Abdul Karim Rahman Hamzah 2020 Edisi Ke-54 masih belum ada kesahihan untuk penganjurannya.

Bagaimanapun, sebelum ini telah berlangsung mesyuarat dengan Ahli Jawatankuasa bagi membincang secara terperinci mengenainya penganjurannya pada tahun ini,

Pengerusi Kelab Bola Sepak Sambir Bistari (KBSB), Jalek@Lapok Jafar memberitahu, pihaknya turut bergantung dengan situasi semasa masalah penularan virus Covid-19.

“Kita belum dapat memberi keputusan berhubung perkara itu. Ini kerana segalanya bergantung kepada situasi semasa selain tempoh PKP,” ujar Jalek ketika mengulas perkara itu.

Jalek turut mengakui pihaknya tidak keberatan untuk menangguh kejohanan itu sekiranya keadaan tidak mengizinkan.

Beliau turut menyifatkan pendekatan yang bakal dilakukan itu bagi mengelak pemain terlibat dari pasukan bertanding terdedah kepada musibah disebalik penularan virus Covid-19 ketika ini.

Apa pun tambah Jalek, pihaknya juga berharap masalah yang menimbulkan ketakutan di kalangan umum itu dapat lenyap secepat mungkin sekali gus memudahkan kembali penganjuran semua aktiviti seperti sedia kala.

Kejohanan terbabit yang dianjurkan KBSB dan dilangsungkan di padang bola sepak Kampung Sambir, Asajaya bermula pada hari ketiga (Hari Raya Aidilfitri) setiap tahun.

See author's posts


Aspirasi rakyat dijadikan asas bangunkan PTPN

KOTA BHARU: Kementerian Perpaduan Negara akan mengambil kira kehendak dan aspirasi rakyat keseluruhan untuk dijadikan asas membangunkan Pelan Tindakan Perpaduan Negara (PTPN) 2021-2025.

Menterinya Datuk Halimah Mohamed Sadique berkata sejak diadakan sesi maklum balas rakyat di seluruh negara berhubung draf pelan tersebut, seramai 20,000 orang telah memberikan maklum balas masing-masing.

“Kita telah melaksanakan sesi maklum balas ini di setiap negeri yang akan turun sehingga ke peringkat akar umbi dan kita memerlukan seramai mungkin untuk memberikan maklum balas ini.

“Kesemua maklum balas inilah yang akan dimasukkan dalam rangka pelan yang akan dilancarkan pada penghujung tahun ini,” katanya kepada pemberita selepas Majlis Pelancaran Sesi Maklum Balas PTPN Peringkat Negeri Kelantan di Universiti Malaysia Kelantan (UMK) di sini, semalam.

Majlis pelancaran itu dirasmikan Menteri Besar Kelantan Datuk Ahmad Yakob yang turut dihadiri Naib Canselor UMK Prof Datuk Dr Noor Azizi Ismail.

Halimah berkata kementeriannya juga akan bekerjasama dengan UMK dan Universiti Kebangsaan Malaysia (UKM) bagi membuat kajian ilmiah untuk membantu kementerian merangka pendekatan program dan sebagainya.

“UKM melalui Institut Kajian Etnik akan bersama kementerian untuk membangunkan pelan ini nanti. Intipati pelan berdasarkan kepada prinsip Rukun Negara,” katanya.

Halimah juga menasihatkan pemimpin politik agar berperanan dalam memupuk perpaduan kaum di negara ini dan bukannya hanya rakyat yang bersungguh-sungguh mahukan seluruh rakyat bersatu padu.

“Secara keseluruhan perpaduan kaum di negara ini sangat baik tetapi juga peranan pemimpin politik penting dalam memupuk perpaduan ini,” katanya.

Sementara itu, Ahmad berkata perpaduan kaum jelas boleh dilihat di Kelantan yang menggunakan satu dialek untuk berkomunikasi.

“Di Kelantan ada mereka yang berbangsa Cina dipanggil dengan nama seperti Ali, Rashid dan banyak lagi dan faktor penting perpaduan ini adalah kerana menggunakan satu dialek bahasa,” katanya.– Bernama

See author's posts


PEMIMPIN DUNIA DIVAKSIN

BEIJING: Perdana Menteri Hungary, Viktor Orban pada Ahad menerima suntikan vaksin Covid-19 Sinopharm China.

“Divaksin!” tulis Orban di Facebook selain memaparkan gambar dirinya sedang disuntik, dua hari selepas Presiden Hungary Janos Ader menerima suntikan, lapor Agensi Berita Xinhua.

Pemimpin Hungary antara pemimpin dunia yang menerima vaksin pada peringkat awal kempen vaksinasi, simbolik untuk lenyapkan keraguan dan tingkatkan keyakinan rakyat.

Di Britain, Ratu Elizabeth II, 94, dan suaminya Duke of Edinburgh, 99, menerima vaksin pada Januari. Ratu baru-baru ini turut menggalakkan rakyat Britain untuk mengambil suntikan vaksin dan “memikirkan tentang orang lain.”

“Sejauh yang saya tahu, ia tidak berbahaya. Dan suntikan itu “langsung tidak menyakitkan,” kata baginda.

Beberapa hari kemudian Presiden Indonesia Joko Widodo (Jokowi) menerima suntikan vaksin Covid-19 dibangunkan syarikat China, Sinovac Biotech. Kemudian disusuli panglima tentera, ketua polis dan menteri kesihatan.

Tidak ketinggalan Perdana Menteri Australia Scott Morrison menjadi antara penerima vaksin Covid-19 pertama di Australia minggu lalu . Beliau menerima dos pertama vaksin Covid-19 Pfizer.

“Esok program vaksinasi kita akan bermula, sebagai pembuka tirai hari ini saya tekankan beberapa perkara yang sangat penting; ia selamat, itu paling penting, dan kita harus memulakannya dengan mereka yang paling terdedah dan berada di barisan hadapan,” kata Morrison.

Sementara itu, Presiden Amerika Syarikat Joe Biden menerima suntikan pertama pada 11 Januari, dan menyatakan harapannya untuk “mengembalikan negara kita ke landasan yang betul.”

Di Turki, Presiden Recep Tayyip Erdogan disuntik dos pertama pada 14 Januari serentak dengan bermulanya kempen vaksinasi Covid-19 besar-besaran.

Pada 12 Februari, Presiden Chile Sebastian Pinera menerima dos pertama vaksin CoronaVac  bersama kumpulan lain yang berusia 71 tahun ke atas.

Selain itu, Presiden Senegal Macky Sall yang menerima vaksin pada 25 Februari, mahu semua individu berusia 60 tahun ke atas diberi vaksin yang sama seperti diterimanya dan anggota kerajaan lain.

Di Afrika Selatan, Presiden Cyril Ramaphosa antara individu terawal divaksin.

“Kami menyeru pemimpin di pelbagai sektor dan bahagian di negara ini untuk menunjukkan teladan dan divaksin secara terbuka,” katanya. -Bernama

See author's posts


Pengurusan Aeroville Mall bantu 70 penjaja

KUCHING: Ahli Dewan Undangan Negeri (ADUN) Batu Kitang, Lo Khere Chiang memberi penghargaan kepada pengurusan Aeroville Mall kerana membantu penjaja borong yang tidak mempunyai tempat untuk berniaga setelah Pasar Stutong ditutup akibat pandemik.

Lebih 70 gerai yang mana 80 peratus daripadanya pemborong dari Pasar Stutong telah berpindah ke tempat letak kereta di Aeroville Mall.

“Saya berasa lega apabila para penjaja ini diberi tempat untuk berniaga dan walaupun hujan, mereka masih dapat berniaga. Ini adalah jasa baik Kapitan Tan Kun Gee, pengarah Aeroville Mall Sdn Bhd yang telah banyak membantu,” kata Lo setelah merasmikan pasar ini pada malam Khamis lalu.

Lo berkata, pandemik Covid-19 telah menyebabkan banyak perniagaan mengalami kemerosotan dan ramai yang telah tutup dan sekiranya penjaja ini tidak ditempatkan semula, maka mereka akan berniaga secara haram.

Beliau berkata, pihak berkuasa boleh bekerjasama dengan sektor swasta untuk membantu mereka.

Dalam pada itu, Tan berkata para penjaja tersebut mula berniaga di Aeroville Mall sejak dua bulan lepas.

Tan berterima kasih kepada Datuk Bandar Majlis Bandaraya Kuching Selatan (MBKS), Datuk Wee Hong Seng kerana memberi lesen perniagaan kepada penjaja ini dan terdapat 13 penjaja bumiputera di kalangan mereka.

Beliau berkata, penjaja ini akan mematuhi prosedur operasi standard (SOP) seperti yang ditetapkan oleh Jawantankuasa Pengurusan Bencana negeri (JPBN).

Oleh Connie Chieng

See author's posts


Cukai vape boleh dilaksanakan selepas KKM teliti isu perundangan

KUALA LUMPUR: Pencukaian ke atas produk vape boleh dilaksanakan selepas Kementerian Kesihatan (KKM) selesai meneliti isu perundangan berkaitan bahan tersebut, kata Timbalan Menteri Kewangan Steven Sim Chee Keong.

“KKM sedang meneliti perundangan tersebut dan mungkin ada pengumuman dalam bajet (Belanjawan 2023).

“Jika perundangan tersebut diluluskan, saya menjemput sokongan di sebelah sana (pembangkang) kalau diluluskan, mungkin vape boleh dicukaikan,” katanya pada sesi soal jawab di Dewan Rakyat, hari ini.

Beliau menjawab soalan tambahan Datuk Wan Saifulruddin Wan Jan (PN-Tasek Gelugor) yang ingin tahu sama ada kerajaan bercadang untuk mengenakan cukai vape bagi menambah sumber pendapatan negara.

Menjawab soalan asal Wan Saifulruddin mengenai anggaran kerugian hasil cukai akibat penyeludupan produk tembakau rokok dan produk beralkohol, Sim berkata berdasarkan pengiraan rampasan, kerugian dianggarkan RM353 juta pada 2021 dan RM364 juta (2022).

“Namun mengikut perkiraan industri dan melalui laporan-laporan yang telah dikemukakan kepada kerajaan, sudah tentu lebih besar lagi dan berkemungkinan mencecah sehingga RM5 bilion setahun.

Beliau berkata, kerajaan komited dalam mempertingkatkan lagi usaha membanteras penyeludupan rokok dan minuman keras bagi mengekang ketirisan hasil dan menyelesai atau menumpaskan sindiket-sindiket jenayah tersebut.

Menurutnya, pelbagai kaedah kawalan dan penguatkuasaan telah dilaksanakan bagi menangani isu tersebut antaranya mengehadkan aktiviti transhipment (pemindahan kapal) rokok kepada pelabuhan tertentu sahaja, membenarkan penggunaan kontena yang berstandard ISO sahaja dan melarang penggunaan bot-bot kecil termasuk bot jenis kumpit.  – Bernama

See author's posts


Najib tertakluk kepada akta semasa jalani hukuman

KETUA Setiausaha Kementerian Dalam Negeri Datuk Seri Wan Ahmad Dahlan Abdul Aziz (dua, kanan) bersama Komisioner Jeneral Penjara Datuk Nordin Muhamad ketika menghadiri Majlis Pelancaran Akta Kehadiran Wajib Pesalah-Pesalah (Pindaan) 2022 di Ibu Pejabat Penjara Malaysia semalam. • Foto BERNAMA

KAJANG: Bekas Perdana Menteri Datuk Seri Najib Razak sentiasa tertakluk kepada akta dan peraturan semasa beliau menjalani hukuman penjara.

Ketua Pengarah Jabatan Penjara Malaysia Datuk Nordin Muhammad berkata selagi Najib masih menjalani hukuman itu, beliau tidak dibenarkan keluar berkempen pada Pilihan Raya Umum Ke-15 (PRU-15).

“Keadaan dan peraturan masih sama… jadi selagi beliau masih menjalani hukuman dalam penjara, beliau tertakluk kepada akta dan peraturan penjara,” katanya kepada media pada majlis pelancaran Akta Kehadiran Wajib Pesalah-Pesalah (Pindaan) 2022 (Akta A1660) di Ibu Pejabat Penjara Malaysia di sini semalam.

Beliau berkata demikian ketika diminta mengulas pendirian pihak penjara sekiranya ada permohonan daripada penyokong Najib agar penyandang kerusi Parlimen Pekan itu diberi kebenaran khas untuk keluar berkempen pada PRU-15.

Bagaimanapun, Nordin berkata selain permohonan untuk menghadiri sesi sidang Parlimen yang telah ditolak, pihaknya tidak menerima sebarang permohonan lain daripada bekas Perdana Menteri itu.

Beliau turut mengulangi bahawa Najib tidak pernah menerima sebarang layanan istimewa sepanjang menjalani hukuman penjara seperti yang didakwa oleh sesetengah pihak.

Nordin berkata Najib sama seperti banduan lain yang tertakluk kepada peraturan dan Akta Penjara selain prosedur operasi standard jabatan itu.

“Kami memberi layanan yang sama kepada semua penghuni di sini dan tiada istilah pilih kasih kepada banduan di sini,” katanya.

Pada 23 Ogos lepas, Mahkamah Persekutuan mengekalkan sabitan dan hukuman penjara 12 tahun serta denda RM210 juta ke atas Najib yang didapati bersalah menyeleweng dana SRC International Sdn Bhd sebanyak RM42 juta. – Bernama

See author's posts


PKPB:Tahap pematuhan orang ramai memuaskan

NURZILLA MOHAMAD

SIBU: Pengerusi Majlis Perbandaran Sibu (MPS) Clarence Ting berjalan kaki sekitar bandar Sibu bagi memastikan orang ramai terutama premis perniagaan yang mula beroperasi semalam, mematuhi SOP di bawah Perintah Kawalan Pergerakan Bersyarat (PKPB).

Secara keseluruhannya, kata Ting, beliau berpuas hati dengan kadar pematuhan yang ditunjukkan oleh orang awam dan pemilik premis perniagaan di sini.

“Sepanjang tinjauan saya pagi ini, kedai kopi tidak sesak dengan orang ramai dan mereka mengamalkan penjarakan sosial, tetapi kenderaan agak sesak di atas jalan.

“Keadaan di bank dan perkhidmatan penting yang lain sedikit sesak, mungkin juga disebabkan kedai kopi dan kedai makan sudah beroperasi semula,” katanya ketika ditemui pemberita ketika melakukan tinjauan di sebuah kedai kopi di Jalan Tuanku Osman.

Bagaimanpun, katanya, terdapat segelintir kedai kopi dan orang awam yang tidak mematuhi SOP yang dikenakan oleh kerajaan tersebut.

Oleh itu, tegas Ting, tanggungjawab membendung penularan wabak Covid -19 bukan hanya terletak pada bahu pihak berkuasa tempatan (PBT) sahaja, sebaliknya semua pihak.

“Jika orang ramai masih kekal dengan ‘cara lama’ tanpa mempedulikan arahan dari PBT dan kerajaan, peluang untuk Covid -19 menular dengan lebih luas adalah cerah sekali.

“Sebab itu pemilik kedai kopi perlu memainkan peranan mereka untuk memastikan perkara ini tidak berlaku dan sentiasa mengutamakan penjarakan sosial.

“Pihak berkuasa tidak dapat memantau kamu sepanjang masa, selebihnya kamu perlu memastikan keselamatan diri sendiri agar tidak dijangkiti virus ini,” katanya.

Di samping itu, katanya, terdapat juga pemilik kedai kopi masih belum beroperasi seperti biasa kerana kurang memahami SOP yang dikeluarkan dan bimbang dengan risiko Covid -19.

Menurut Ting, beliau bersama penguatkuasa MPS akan meneruskan tinjauan dan pemantauan setiap hari bagi memastikan pemilik peremis perniagaan dan orang ramai menjaga penjarakan sosial dan mematuhi SOP sepanjang tempoh PKPB ini.

See author's posts


Hong Kong tidak lagi bebas

HONG KONG: Kebebasan di Hong Kong kini berakhir selepas bandar raya terbabit mula terkesan dengan pelaksanaan undang-undang keselamatan baharu yang telah berkuat kuasa di bandar raya itu sejak Rabu lalu, sehari selepas ia diluluskan oleh Parlimen China.

Di bawah peraturan baharu tersebut, slogan protes popular ‘bebaskan Hong Kong, masa revolusi kita’ telah dianggap sebagai satu jenayah dan melanggar undang-undang kontroversi terbabit.

“Slogan tersebut membawa maksud yang menggesa pemisahan Wilayah Pentadbiran Khas Hong Kong (HKSAR) daripada China atau mengubah status atau menggulingkan kuasa,” ujar jurucakap pemerintah Hong Kong lewat kelmarin.

Sebelum ini, pemerintah berulang kali menyatakan undang-undang keselamatan baharu tersebut tidak akan menjejaskan kebebasan bersuara dan hak lain di hab kewangan Asia terbabit.

Bagaimanapun, kira-kira 370 individu diberkas ketika ulang tahun ke-23 penyerahan Hong Kong daripada pemerintahan British kepada China dan 10 daripada didakwa melanggar undang-undang baharu terbabit pada Rabu lalu.

Hari ini, seorang lelaki yang menunggang motosikal dan didakwa merempuh sekumpulan anggota polis dengan sengaja menjadi individu pertama yang didakwa di bawah undang-undang keselamatan tersebut.

Tong Ying-kit, 23, berdepan dua tuduhan termasuk menghasut pemisahan.

Dalam perkembangan berkaitan, China telah melantik Zheng Yanxiong yang terkenal dengan pendekatan tegasnya terhadap penunjuk perasaan ketika protes di Guangdong pada 2011 sebagai Pengarah Pejabat Keselamatan Negara baharu mereka di Hong Kong yang akan mengawasi pelaksanaan undang-undang tersebut. – AFP

See author's posts


CHERPAN LALAU PENDIAU BISA BAKA SUMPAH CHUIK SEDUAI EMPITU “Idup ukai ketegal sampi; mati ukai ketegal sumpah’

Tusun Kedua

“NADAI nya bengat dikelayaka, Punggal. Kitai ga sama begigaka pengidup,” saut Chuik. “Enti kitai ke besaruk pendiau baka tu belaya, nama dih pengelantang idup!”

“Nya mih, enggai nadai jaku. Manah belaya dulu ari belaya dudi.”

Empitu seduai Chuik lalu beserara, sama mai ati ke ka serut-serut udah ke buya besengkiul jaku. Empitu ke ili; Chuik ke ulu. Sama-sama penapat tulang bepantap sereta berangkutka daun lemayung, daun jemak, anak raras. Lalu diri seduai ke tampun. Tembu nirika tampun, seduai lalu nan bubu. Sama-sama tiga mata siku bubu ke ditanka seduai ba Sungai Layar Daun.  Chuik dulu tembu lalu dulu mega pulai. Empitu, laban kurang sikar gawa ba ai, dudi agi tembu nampun enggau nan bubu, lalu dudi agi ga iya pulai.

Udah bubu tembu tampun enggau tan, Empitu lalu kayap-kayap bejalai ke ulu-ulu, limpang meresa endur tampun bubu Chuik. Tampun bubu Chuik ke tiga mata nya lalu ditemu iya alai magang. Semata ba baruh pun engkuang. Semata ba ulai berimbai enggau jerangku tuga tebelian. Lalu semata di baruh pun ubah bungkang. Buah ubah nya benung mansau, lalu buah ke udah labuh ngenying temera atas ai.

“Hah, udah temu aku magang tampun bubu di Sambi!” ku ati Empitu. Iya lalu berumban pulai nangika jelu tauka burung bukai bisi tepedaka ulah iya ke beperesaka endur tampun bubu Chuik.

Langgang dua hari bekau nya, maya ai nyau dikira seduai udah ngetu regu, Empitu seduai Chuik nurun ngabas bubu. Diabas seduai bubu, udah semata, semata. Genap mata bubu sama ke ngemulih nya ikan. Sungai Layar Daun, sebaka enggau Sungai Mirah Mata, endang sungai tebilang mayuh ikan di menua nya. Ari nya, sapa ke turun kia, nadai kala enda berat belakang, pulai ngema ikan. Nangkan nya, beturut

hari bubu diabas, beturut hari ga bulih ikan ngemayuh-mayuh nya. Kekadang kerepat ikan ti bekeremit nyau dibuai sengapa ari alam bubu. Nyau enda alah bai.

Nyau kepuas-puas ke bebubu, bubu seduai nyau kurang pemulih, nyangka ketegal ikan nyau leju makai umpan ke sebansa: enggi Empitu telu lalu enggi Chuik entemuni anak iya. Empitu kurang peneleba beratika kebuah bubu iya ke nyau enggai tentu bulih baka nya. Nya alai, iya agi majak beumpanka telu sida empitu empu. Nyadi Chuik nemu berunding datai dia. Ari nya, iya lalu ngiga leka getah anak mensia ke umpan bubu. Sekumbang ke udah beumpanka leka getah, bejarit bulih baru baka ke dulu mih bubu Chuik.

Sekali kenu Empitu seduai Chuik betemu maya sama ngabas bubu. Empitu nanyaka pemulih iya bebubu.

“Bulih, Punggal,” saut Chuik, “nyau ulih milih bagi ikan ke dikedeka. Mina ikan ke besai-besai. Ikan ke mit-mit aku lepaska baru, sayau masau.”

“Aku meda ma nuan, Punggal” pinta Empitu, maut agak Chuik lalu nilik ke dalam. “Apu! Raya ga pemulih nuan!. Aku nadai utai ulih. Peda nuan raga aku dih, murit pan enda mih laban ikan. Nya pan enti ikan menyana. Muti keparat sida kejungau, kekar enggau empelekung. Ka dama tak muai, enggaika nadai ke temu bala bini anak di rumah.”

BISI UTAI DIRUNDING

Keleju-leju, ngiga akal kenu Empitu, meda bubu iya enda ngemulih bubu Chuik. Bisi iya bulih pijar runding.

Malam siti, semalam-malam nya hari ujan lebat. “Nyaru ikan!!” ku ati Empitu. Mata iya lalu tepenggar, enggai tinduk. Ati iya bisi utai dirunding. Iya mih maya kukuk manuk kedua kali, iya lalu ensugau angkat ari peninduk. Betangkin duduk, berema agak, lalu angkat deka nurun.

“Kini ke nuan ngenumu tu, retuai?” tanya bini iya.

“Nyenguk bubu.”

“Iga ga ngenumu tu. Hari baru dini hari dalam,” ku bini iya.

“Kati ku enda nurun tumu, kumbai nuan semak-semak endur ke bebubu. Nyin di tisi langit bejembur din, nyeh!” ku Empitu nengir bini iya. Empitu begegas nurun. Iya beruntu bejalai. Datai ba sungai ke endur bebubu, Empitu enda napatka bubu iya-empu. Iya napatka bubu Chuik. Ditanggung iya bubu, udah semata, semata. Iya mih bubu tiga mata abis diabas iya, ma iya pen penuh ga laban ikan. Ditan iya baru bubu ba tampun. Iya lalu pulai berumban-rumban,  mai ikan nya. Iya pulai ngelaung nengah jalai bukai, enda nengah jalai iya ke mansang tadi, nangi betemu enggau Chuik di rantu jalai. Bubu iya-empu lalu ditejuka iya enda diabas.

“Buah-buah ubah dulu dia, dih!!” saut Empitu. Saut nya ulih iya nempa, semadi nadai terundingka saut bukai. Mua iya muche-uche. “Ehhh, bedau nyadi aku ngelabuh buah diatu. Be-be-beguai, beguai.” Lalu sebabat kaki Empitu deka nikal.

Meda pendiau Empitu tak liar baka nya baka pendiau sengayan ke takutka api ti ku sempama, Chuik lalu ngangauka iya.

“Anang guai mupuk, Punggal. Aku bisi jaku enggau nuan,” ku Chuik.

“Nama hal dih?” tanya Empitu. Mua iya tak kesal dipeda.

“Ukai nuan ke selalu enchuri ngabas bubu aku?”

“Ukai! Enda kala, enda kala. Tu ngenuai umur apin kala aku enchuri..…” Enda teapuska jaku diri, alai Empitu lalu berumban mupuk, sesetengah rari.

Ninga saut Empitu tak kalat-kalat munyi nya, Chuik lalu sangka amat-amat ka Empitu, ke selalu enchuri ngabas bubu iya.

Bekau nya, bejarit amat bubu Chuik bulih. Seruran ruyun-ruyun raga dikena iya mai ikan. Ke ulih bubu iya mayuh bansa ikan ulu baka sida buing, sida bangah, sida enseluai, sida udun, sida kekar, sida gerama enggau sida keli.

Oleh PINSIL SARATOK

See author's posts


Alexander puji Pakej Bantuan Khas Sarawakku Sayang

ZARINA ABDULLAH

KUCHING: Kerajaan Sarawak bertindak dengan sangat cepat
dan cekap apabila mengumumkan Pakej Bantuan Khas Sarawakku Sayang yang bernilai
RM1.15 bilion bagi menangani impak penularan wabak COVID-19.

Menteri Perdagangan Dalam Negeri dan Hal Ehwal Pengguna
Datuk Alexander Nanta Linggi berkata, ini menunjukkan Ketua Menteri Datuk
Patinggi Abang Johari Tun Openg serta barisan Kabinet Negeri amat mengutamakan
dan mementingkan rakyat.

“Negeri Sarawak adalah antara negeri terawal di Malaysia
dan bertindak cepat dengan mengumumkan pakej rangsangan ekonomi sebegini dalam
insiatif membantu rakyatnya.

“Pakej yang mengandungi 16 inisiatif turut meliputi
bantuan kepada barisan hadapan seperti doktor, jururawat, polis, askar dan
sebagainya serta untuk rakyat khususnya peniaga kecil yang terjejas akibat
penularan Covid-19,” katanya menerusi satu hantaran video beliau dalam ucapan
berbahasa Iban di laman sosial Facebooknya, semalam.

Ahli Parlimen Kapit itu menambah, apa yang sangat bagus
dalam pakej itu adalah bantuan topeng yang mana Kerajaan Sarawak telah menempah
sebanyak dua juta topeng muka untuk diberikan secara percuma kepada semua
rakyat Sarawak.

“Saya melihat ia sangat bagus terutamanya dengan negara
bahkan seluruh dunia kini berdepan dengan masalah kekurangan topeng muka.

“Maka kerajaan negeri bertindak sangat cepat menggunakan
peruntukan sendiri membeli dua juta topeng muka untuk diberikan kepada rakyat
negeri yang populasi sekitar 2.8 juta orang dan juga untuk barisan hadapan yang
berkhidmat untuk rakyat.

“Dari sini kita melihat betapa cepat dan cekap Kerajaan
Sarawak bertindak mendahului negeri-negeri lain di dalam Malaysia, begitu juga
seperti bermulanya penyebaran wabak Covid-19 dahulu dengan terlebih dahulu
menyekat pintu masuk bagi kemasukan pelawat dari China,” ujarnya.

Menurutnya, rakyat Sarawak sangat bertuah kerana
mempunyai kerajaan yang cepat bertindak dan sentiasa mendahului dalam
menyediakan bantuan serta mengambil tindakan yang bijak.

“Sehubungan itu, saya sangat gembira serta mengalu-alukan
pengumuman Ketua Menteri itu dalam membantu rakyat Sarawak yang terkesan akibat
Covid-19,” tambahnya.

Terdahulu pada Isnin, Abang Johari mengumumkan Pakej
Bantuan Sarawakku Sayang Covid-19 memberi tumpuan untuk mengurangkan kesan
wabak dan melindungi kesejahteraan rakyat melalui 16 langkah proaktif yang
disasarkan kepada kakitangan barisan hadapan, isi rumah dan komuniti perniagaan
yang ketika ini memerlukan paling banyak sokongan.

Beliau berkata, daripada RM1.15 bilion itu, sejumlah
RM974.75 juta membabitkan perbelanjaan langsung oleh kerajaan negeri untuk
mengurangkan impak kelembapan ekonomi dan mengurangkan beban rakyat.

See author's posts


Menti, landik ngaga handikraf ari wi

BINTULU: Bansa Dayak Iban endang udah lama dikelala enggau pengawa begagaka handikraf kelebih agi iya ke digaga ari rutan.

Ari penyelai kereban nyentukka ngagai tukuh asal ke nyata mandangka identiti bansa nya nambahka rega sesebengkah produk nya.

Gaya ke endang bisi nya nyadika temegah ungkup raban bansa Iban nyentukka suah dipilih orang luar diambi nyadi buah jari.

Menti Bujal, 66, siku indu bansa Iban ke diau di Rumah Antau Nabau di Sungai Sekabai,Ulu Sebauh di Bintulu, nya siku orang ke mengkang mekuh pengawa begagaka handikraf bepelasarka wi tauka rutan.

Ungkup orang ke diau di Kandang Menua Sebauh, rutan suah nya disebut wi dalam jaku orang ditu.

Lebuh ke dikerandau Utusan Sarawak, nyata amat pengagit ati Menti lebuh nyerita bekaul pengawa iya begagaka handikraf rutan baka bakul, lanji, sintung, enggau ke bukai.

PRODUK DIBANTAI DI RUAI

“Sebendar iya, aku berengkah begagaka handikraf tu lepas Biro Indu rumah panjai ngatur siti program ke ngembuan tuju nambah sereta ngansah pengelandik begagaka handikraf.

“Naka ke diatu, aku enda nyual produk-produk ke bisi ketegal aku enda nemu chara bejual.

“Nyadi, pekara ke digaga aku nya mantaika semua produk aku diruai ba mua bilik aku maya pengerami tauka program ke ngaul orang luar,” ku iya.

Menti madahka, proses begagaka rengka ari rutan ngambi timpuh antara dua nyentukka tiga mingga indah sampai sebulan, bepanggai enggau tukuh enggau pemesai sesebengkah produk.

Seraya nya, ku Menti, kereban ke beguna amat udah meseti nya rutan ke alai iya madahka rutan nya diambi iya empu ari kampung.

“Suah iya kami (peranak rumah panjai ) ngambi wi tu di kampungbegulai enggau orang bukai.

“Udah nya kami, begagaka wi sebedau ulih digaga nyadi kereban baka bakul, tang enti aku, aku suah ngaga tu lebuh maya lepa,”ku iya.

Ku penerang, rutan tauka wi nya dibagi ngagai sekeda bansa iya nya wi sega, wi batu, we lia enggau ke bukai.

Ku Menti, bida wi nya ulih dikelala nengah meda chura.

Rega produk ke dijual ulih Menti nya nitihka pematut iya nya antara RM40 ngagai RM70 seraya tikai rutan manggai ngagai RM400, nitihka pemesai iya.

See author's posts


KPM rancang kemas kini, kaji semula garis panduan bina sekolah baharu

KUALA LUMPUR: Kementerian Pendidikan (KPM) merancang untuk mengemas kini dan mengkaji semula garis panduan pembinaan sekolah baharu bagi mempercepat pembinaannya, Dewan Rakyat diberitahu hari ini.

Timbalan Menteri Pendidikan Lim Hui Ying berkata, berdasarkan garis panduan sedia ada, pembinaan sesebuah sekolah boleh memakan masa antara lima hingga 10 tahun.

“Berkenaan garis panduan pembinaan (sekolah) dari segi infrastuktur dan selainnya, pada masa ini kami belum lagi memulakan kajian tetapi kami akan mengkaji semula, kita hendak singkatkan masa (pembinaan).

“…satu masalah yang kita mesti pastikan adalah penyerahan tanah, pemilikan tanah itu adalah satu unsur utama sebelum pembinaan sesebuah sekolah dan kami akan mengemas kini dan merujuk semula semua garis panduan,” katanya.

Beliau menjawab soalan tambahan Rodziah Ismail (PH-Ampang) yang bertanyakan sekiranya KPM mempunyai perancangan untuk mengkaji semula dan mengemas kini garis panduan pembinaan sekolah baharu.

Menjelas lanjut, Lim berkata KPM mendapatkan input dan cadangan pembinaan sekolah melalui permohonan oleh Jabatan Pendidikan Negeri (JPN).

Seterusnya, beliau berkata KPM melaksanakan analisis keperluan secara terperinci berdasarkan Garis Panduan Perancangan Kemudahan Masyarakat Bandar dan Desa, Semenanjung Malaysia daripada Jabatan Perancangan Bandar dan Desa (PLANMalaysia), Kementerian Pembangunan Kerajaan Tempatan (KPKT).

“Selain daripada kesediaan tapak atau tanah, perkara lain yang diambil kira adalah bilangan dan kapasiti sekolah sedia ada yang berhampiran, kepadatan penduduk di kawasan sekitar, liputan kawasan tadahan penduduk (catchment area) serta perancangan pembangunan kawasan tersebut berdasarkan perbincangan bersama pihak berkuasa tempatan,” katanya. – Bernama

See author's posts


Anugerah Kecemerlangan SHEDA 2023 berteraskan kelestarian alam sekitar

KUCHING: Pemaju hartanah dan pemilik projek digalak membangunkan industri hartanah berteraskan agenda kelestarian alam sekitar kerajaan Sarawak.

Pengerusi Penganjur Persatuan Pemaju Perumahan dan Hartanah Sarawak (SHEDA) Angie Kueh berkata, kriteria penilaian untuk Anugerah Kecemerlangan SHEDA 2023 diselaraskan untuk memastikan piawaian penilaian mencerminkan agenda hijau kerajaan negeri.

“Kriteria penilaian memberikan wajaran kepada reka bentuk hijau, strategi dan program untuk menggalakkan pemaju hartanah dan pemilik projek.

“Pemaju hartanah dan pemilik projek yang memberi tumpuan kepada faedah yang diberikan oleh peralihan kepada kelestarian alam sekitar akan melihat pembangunan di pelaburan dan ekonomi negeri,” katanya pada sidang media Anugerah Kecemerlangan SHEDA 2023 di Pejabat SHEDA di sini, hari ini.

Beliau berkata, meningkatkan pengeluaran perkilangan negeri adalah penting untuk mengurangkan pergantungan kepada turun naik harga komoditi global yang mempunyai kesan ke atas harga rumah di Sarawak.

Dalam pada itu, penyampaian anugerah akan diadakan pada Majlis Makan Malam Gala SHEDA pada 25 November depan di Pusat Konvensyen Borneo Kuching (BCCK).

Turut hadir, Presiden SHEDA Augustine C.H Wong, Timbalan Presiden SHEDA Louis Ting dan Penasihat merangkap Mantan Presiden SHEDA Dato Ir Alex Ting Kuang Kuo.

Oleh NICKELYSON LAKUN

See author's posts


Kek Lapis Pua Kumbu kebanggaan Lily

Sebut sahaja mengenai Pua Kumbu pasti diantara kita tahu ia terkenal di Sarawak dan merupakan warisan tradisi kebanggaan kaum Dayak.

Sering kita lihat Pua Kumbu digayakan dengan pelbagai cara,  contohnya dijadikan sebagai baju, selendang, tas tangan, dan sebagainya. Malah, Pua Kumbu juga telah menempa nama  seantero dunia. Jika ditanya kepada para pereka fesyen, pasti banyak idea kreatif dan menarik dapat dihasilkan dengan menggunakan Pua Kumbu.

Lain pula cerita disebalik Pua Kumbu yang dihasilkan oleh Lily Jackson, pemilik Kek Lapis 1N5L Premium yang telah mengadaptasikan seni Pua Kumbu pada kek lapis yang dihasilkan oleh beliau.

Ketika ditemu bual, beliau berkata Kek Lapis Pua Kumbu ini  merupakan ilham sendiri dan tiada belajar dari sesiapa pun.

Pada mulanya, Lily  mencipta Kek Lapis Pua Kumbu pada tahun 2016 dan masih  tidak berani untuk berkongsi dengan orang ramai. Usaha demi usaha yang dilakukan oleh beliau telah memperbaiki kualiti kek ini sehingga berani mengorak langkah pada tahun 2018 untuk menjual kek ini.

Menurut Lily, beliau mengambil masa selama lebih kurang empat hingga lima jam untuk menghasilkan Kek Lapis Pua Kumbu. Ia memakan masa yang lama berbanding dengan kek lapis yang lain kerana seni pembuatannya yang agak rumit.

Kek Lapis Pua Kumbu yang dihasilkan oleh Lily mempunyai dua teknik iaitu Teknik Anyaman dan Teknik Pipping.

“Saya membuat Kek Lapis Pua Kumbu dengan bantuan  anak-anak dan suami. Merekalah yang menjadi tulang belakang sepanjang karier saya. Mereka amat memberi sokongan dan membantu saya,” kata Lily.

Bagaimanapun sejak pandemic Covid-19 melanda, Lily tidak dapat menjual kek secara bersemuka, lalu beliau mengambil inisiatif mengadakan kelas secara atas talian khusus buat mereka yang ingin belajar seni pembuatan Kek Lapis Pua Kumbu dan juga kek lapis yang lain”, ujarnya.

“Setakat ini penyertaan untuk kelas atas talian saya amat menggalakkan. Para peserta bukan sahaja dari Malaysia, malah ada juga dari Brunei dan juga Singapura,” tambah beliau.

Bercerita lebih lanjut, Lily berkata untuk kelas atas talian ini beliau akan menyediakan resepi dengan video bimbingan lengkap,  dari cara mengadun hingga cara melukis atau deko.

“Sebagai bahan tambahan untuk sesi pembelajaran,  saya juga sertakan gambar bahan dan nota berkaitan dengan pengendalian kek lapis. Dengan cara ini dapat lebih memudahkan lagi peserta memahami konsep pembelajaran membuat kek lapis inim”  jelas beliau.

Umpama ‘durian runtuh’ buat beliau apabila setiap menjelang musim perayaan, tempahan untuk pelbagai jenis kek lapis beliau mencecah ratusan loyang berbanding hari-hari biasa.

Bukan itu saja, Kek Lapis Pua Kumbu atau kek lapis pelbagai jenis yang dihasilkan oleh beliau juga mendapat sambutan yang baik dalam kalangan orang ternama.

“Malah ada seorang peserta kelas saya dari Kapit yang mendapat tempahan khas semasa lawatan Ketua Menteri ke Kapit untuk jamuan minum petang. Ini menjadi kebanggaan buat saya atas usaha dan pencapaian peserta saya,” tambahnya.

Anggaran kos untuk Kek Lapis Pua Kumbu ini dalam RM80 ke atas dan harga untuk sebiji Kek Lapis Pua Kumbu dalam anggaran RM180.

Untuk rancangan masa depan,  Lily berhasrat untuk menjadikan empayar 1N5L Kek Lapis Premium berkembang sehingga  peringkat dunia dan amat yakin ia dapat dicapai  hasil  titik peluh beliau tanpa mengenal erti putus asa.

Oleh AZREEN KERIA

See author's posts


Trump gesa Raja Arab Saudi galakkan kedamaian serantau

MOSCOW: Presiden Donald Trump meminta Raja Arab Saudi Raja Salman bin Abdulaziz berunding dengan negara-negara Teluk yang lain bagi mengatasi pertikaian di rantau itu yang berpunca daripada perjanjian antara Emiriah Arab Bersatu (UAE) dan Israel, diterajui Amerika Syarikat (AS), kata Judd Deere, Timbalan Setiausaha Akhbar Rumah Putih, pada Isnin.

Siaran akhbar itu menyusul selepas perbualan telefon antara Trump dan Raja Salman, lapor agensi berita Sputnik.

“Presiden Trump memuji Presiden G20 Arab Saudi dan menyambut baik pembukaan ruang udara Arab Saudi antara Israel dan UAE, bermula dengan penerbangan komersial bersejarah minggu lalu dari Tel Aviv ke Abu Dhabi,” ciap Deere di Twitter.

Menurut jurucakap itu, perbincangan berkenaan menyentuh mengenai “cara untuk meningkatkan keamanan dan kemakmuran wilayah” dengan penekanan terhadap kepentingan perjanjian UAE-Israel mengenai pemulihan hubungan, dikenali Abraham Accord.

“Presiden Trump turut mendesak Arab Saudi agar berunding dengan negara-negara Teluk lain untuk menyelesaikan pertikaian tersebut. Presiden Trump menekankan hubungan kerjasama yang kukuh antara AS dan Arab Saudi, dan mengucapkan terima kasih kepada Raja Salman atas kepemimpinannya,” kata Deere.

Timur Tengah kini dicengkam beberapa ketegangan,  paling utama adalah konflik Israel-Palestin dan isu isu negara-negara Teluk lain memutuskan hubungan diplomatik dengan Qatar.

Pada 13 Ogos, Israel dan UAE mencapai kesepakatan penting, untuk memulihkan hubungan, yang antara lain mendorong Israel menghentikan rancangan penguasaannya di Tebing Barat. Kedua-dua negara itu merancang untuk menandatangani pelbagai perjanjian kerjasama dalam pelaburan, pelancongan, keselamatan dan bidang lain dalam beberapa minggu akan datang.

Qatar dikenakan sekatan diplomatik dan ekonomi sejak Jun lalu, ketika UAE, Arab Saudi, Mesir dan Bahrain, antara lain, memutuskan hubungan diplomatik dan komunikasi dengan Doha, menuduhnya menyokong keganasan dan campur tangan dalam urusan dalaman mereka.

Bagaimanapun, Qatar menafikan tuduhan itu, dengan menegaskan faktor utama permusuhan adalah disebabkan negara-negara jiran tidak berpuas hati dengan kejayaan ekonominya.- Bernama

See author's posts


18 atlet dilarang sertai Olimpik

SEPULUH atlet Nigeria adalah antara 18 peserta dari negara ‘berisiko tinggi’ yang telah dilarang menyertai Olimpik Tokyo 2020 setelah gagal memenuhi syarat ujian dadah di luar persaingan, kata badan anti-doping bebas World Athletics semalam.

Unit Integriti Atletik (AIU) berkata atlet yang bersangkutan gagal mematuhi peraturan yang diperkenalkan pada tahun 2019 yang menghendaki mereka dari negara-negara yang dianggap berisiko terkena doping – yang disebut sebagai negara “Kategori A” – menjalani tiga ujian tanpa pemberitahuan di luar pertandingan dalam tempoh 10 bulan menjelang acara besar.

AIU berkata dua atlet dari Kenya digantikan oleh persekutuan kebangsaan sebelum dihantar untuk menyertai kejohanan.

Negara lain dengan atlet dilarang daripada menyertai sukan termasuk Belarus (tiga atlet), Ethiopia (satu), Kenya (dua), Maghribi (satu) dan Ukraine (tiga).

Nigeria merupakan negara yang paling teruk dilanda, dengan 10 daripada 23 penyertaan untuk Tokyo diisytiharkan tidak layak.

Sumber yang biasa dengan kes itu berkata 10 atlet Nigeria itu tidak termasuk pelari pecut dan harapan pingat Blessing Okagbare.

Tidak jelas apakah atlet yang terjejas dengan keputusan AIU sudah tiba di Jepun.

Pengerusi lembaga AIU, David Howman berkata sementara negara-negara yang masuk dalam Kategori A telah melakukan “peningkatan yang signifikan” dengan usaha anti-doping, “masih ada jalan yang harus ditempuh dalam beberapa keadaan”.

“Peraturan kelayakan untuk atlet dari negara ‘Kategori A’ sangat jelas dan pematuhan sangat penting untuk mengukuhkan perubahan jangka panjang yang diperlukan dan memastikan persaingan yang adil untuk atlet yang bersih,” kata Howman. – AFP

See author's posts


KIR Pulau Bruit, Sarikei terima bungkusan Aidilfitri

SARIKEI: Sejumlah 1,870 bungkusan Bantuan Covid-19 Hari Raya Aidilfitri daripada Ahli Parlimen Tanjong Manis, Ir. Yusuf Abd Wahab diagihkan kepada Ketua Isi Rumah (KIR) di kawasan Pulau Bruit dan 56 bungkusan di kawasan Sarikei, kelmarin.

Pengagihan bantuan tersebut disalurkan dari Pusat Khidmat Parlimen Tanjong Manis.

Bantuan mula diagihkan kepada 316 KIR di Kampung Bruit, 223 KIR di Kampung Tekajong, 315 KIR di Kampung Penipah, 81 KIR di Kampung Salah Kechil, 243 KIR di Kampung Betanak, 107 KIR di Kampung Penibong, 54 KIR di Kampung Penuai, 48 KIR di Kampung Kut, 74 KIR di Kampung Saai, 265 KIR di Kampung Semop, 88 KIR di Kampung Sebako dan 16 KIR di Kampung Sedi.

Turut membantu bagi memastikan kelancaran proses pengagihan bungkusan bantuan sempena Aidilfitri yang bakal tiba tidak lama lagi ialah Ketua Masyarakat dan Ketua Kaum (KMKK), Pemuda dan Wanita PBB Kuala Rajang, exco Parti Pesaka Bumiputera Bersatu (PBB) Cawangan Semop, Saberkas Bintangor, sukarelawan dan kaunselor-kaunselor di kawasan terlibat.

Sementara itu, menurut Ahli Parlimen, Ir. Yusuf Abd Wahab yang dihubungi Utusan Sarawak kelmarin, beliau berharap bantuan bungkusan makanan ini sedikit sebanyak meringankan beban keluarga yang sedang membuat persediaan menyambut musim perayaan.

“Pengagihan bantuan ini melibatkan sejumlah 9,200 KIR di seluruh kawasan Parlimen Tanjong Manis.

“Pengagihan bantuan sempena perayaan Hari Gawai bermula pada 27 Mei (Rabu) dan di jangka siap diagihkan pada 30 Mei (Sabtu),” katanya.

Tambahnya, bantuan bungkusan makanan terdiri dari Kek Lapis Sarawak, minuman kotak, kacang ‘cornflakes’, kuih gunting dan kacang botak.

See author's posts


Sarawak kukuhkan status

KUCHING: Sarawak sekali lagi mengukuhkan statusnya sebagai destinasi acara perniagaan antarabangsa setelah memenangi bidaan menentang Seoul, Korea Selatan untuk menjadi tuan rumah pusat wilayah Asia Pasifik bagi Kongres Persatuan Konvensyen dan Kongres Antarabangsa (ICCA) 2020.

Menteri Kementerian Pelancongan, Kesenian, Kebudayaan, Belia dan Sukan Datuk Abdul Karim Rahman Hamzah berkata konvensyen yang julung kali diadakan itu akan diadakan serentak dengan Kongress ICCA ke-59 2020 yang berlangsung di Kaohsiung, Taiwan pada 31 hingga 5 November 2020.

“Ia akan diadakan di Pusat Konvensyen Borneo Kuching (BCCK) dan disiarkan secara langsung dari Koahsiung dengan disertai oleh para eksekutif persatuan, profesional industri tempatan dan kebangsaan serta ahli-ahli ICCA.

“Mereka yang menyertai konvensyen ini adalah dari bidang pendidikan, perhubungan dan perniagaan untuk berkongsi perkembangan dan inovasi terkini dalam sektor perniagaan dan pelancongan dunia yang terjejas akibat Covid-19,” katanya.

Abdul Karim yang juga Menteri Belia dan Sukan berkata demikian pada sidang media pusat wilayah Asia Pasifik bagi Kongres ICCA 2020 bertempat di Baitulmakmur, Petra Jaya, di sini, semalam.

Menurutnya, acara tersebut merupakan acara bersejarah bagi Sarawak kerana menjadi destinasi pertama di rantau Asia Pasifik menjadi tuan rumah Kongress ICCA ke-55 pada 2016 yang memantapkan kedudukan Sarawak sebagai salah satu model yang berjaya.

“Penganjuran ICCA di negeri ini akan mewujudkan platform untuk memberi inspirasi kepada oran ramai untuk menggunakan perniagaan sebagai perangsang untuk membina ekonomi negeri lebih maju.

“Sarawak adalah salah satu destinasi perintis yang menyokong gerakan impak warisan ini sejajar dengan Majlis Tindakan Ekonomi Sarawak (SEAC),” jelasnya.

Abdul Karim turut menyatakan bahawa pelaksanaan program tersebut adalah salah satu persiapan untuk menganjurkan program “Tribe Legacy Sarawak” akan bermula 2021 yang sangat penting dalam acara perniagaan dari perspektif Malaysia.

“Selain itu, kongres ini akan disiarkan secara langsung ke Sarawak dan perwakilan yang menghadiri akan bergabung dengan perwakilan dari lokasi hub serantau yang lain, antara lain Cape Town, Latin Amercia, Luxembourg, Malaga, Amerika Utara dan Riyadh.

“Walaupun menghadapi cabaran semasa, negeri akan terus fokus pada kesejahteraan masyarakat dengan mempromosikan membaca secara menyeluruh projek tanggungjawab sosial korporat (CSR) BookShare Regional Hub Asia Pasifik.

“Kami melihat bahawa konvensyen ini adalah platform profesional untuk berkongsi dan mempamerkan pengetahuan, dan dalam keadaan yang sama merangsang imaginasi kanak-kanak dan mengembangkan kemampuan mereka,” katanya lagi.

Oleh Zarina Abdullah

See author's posts


56 pokok Bucida ditanam di Dataran Canselori UNIMAS

KOTA SAMARAHAN: Sebanyak 56 pokok Bucida ditanam di sekitar Dataran Canselori sempena ulang tahun Univerisiti Malaysia Sarawak (UNIMAS) yang ke-30.

Naib Canselor UNIMAS, Profesor Datuk Dr Mohamad Kadim Suaidi berkata, penanaman pokok itu adalah satu usaha untuk menyumbang kepada pengurangan karbon di kawasan setempat.

“Ia juga menjadi satu ikon bagi kampus kita untuk dilawati pengunjung dan juga pelajar bagi tujuan beriadah,” katanya.

Beliau berkata demikian sempena Festival Ulang Tahun ke-30 UNIMAS di Dataran Fakulti Seni Gunaan dan Kreatif, UNIMAS, hari ini.

Katanya, sehingga kini UNIMAS sudah menanam 20,000 pokok yang bersamaan dengan pengurangan 50,000 tan karbon.

Beliau berkata, selama 30 tahun UNIMAS diwujudkan, ia berjaya menghasilkan 50,000 graduan atau alumni di pelbagai bidang yang telah menempa nama bukan sahaja di peringkat kebangsaan malah di peringkat antarabangsa

“Kita juga telah menjalinkan kerjasama di semua benua di dunia dalam beberapa disiplin yang kita membina kekuatan khususnya dalam bidang biodiversiti, tenaga diperbaharui, penglibatan sosial dan sains sosial.

“Kita telah membina kekuatan dan membina jalinan dan kejayaan dalam bidang berkenaan,” katanya.

Oleh NICKELYSON LAKUN

Keterangan gambar

KENANGAN… Dr Mohamad Kadim (dua kiri) dan Pengerusi Lembaga Pengarah UNIMAS, Tan Sri Sulong Matjeraie (tiga dari kiri) merakam gambar bersama pokok yang ditanam di sekitar Dataran Canselori Universiti Malaysia Sarawak (UNIMAS).

See author's posts


Usaha capai sasaran elektrifi kasi penuh

KUCHING: Kementerian Utiliti Sarawak dan Sarawak Energy terus berusaha untuk mencapai sasaran elektrifikasi penuh untuk luar bandar Sarawak pada tahun 2025, walaupun terdapat cabaran Perintah Kawalan Pergerakan (PKP) disebabkan oleh wabak Covid-19 yang sedang melanda.

Kawasan desa Daerah Simunjan dan Lubok Antu adalah yang berikutnya dalam rancangan di bawah Skim Elektrikasi Luar Bandar (RES) Last Miles, dengan lebih dari 600 isi rumah dan sebuah balai raya akan dihubungkan dengan bekalan elektrik 24 jam yang boleh dipercayai di bawah projek tertentu.

Menteri Utiliti Sarawak, Dato Sri Dr. Stephen Rundi Utom, berkata, walaupun kerja-kerja untuk menggerakkan elektrik luar bandar Sarawak ditangguhkan sementara oleh PKP yang dikuatkuasakan pada bulan Mac, kementerian tetap komited untuk mencapai sasaran mereka untuk menghidupkan 97 peratus kawasan luar bandar Sarawak di  beberapa bulan akan datang ke arah elektrik sepenuhnya pada tahun 2025.

Sebelum bermulanya kerja-kerja projek elektrifikasi luar bandar, Kementerian dan Sarawak Energy mengadakan dialog dengan pihak berkepentingan mengenai kerja yang terlibat semasa pelaksanaannya.

Turut hadir termasuk pegawai Pejabat Residen dan Daerah serta pegawai dari agensi kerajaan lain serta komuniti

Rundi menambah bagi memastikan projek-projek ini dilaksanakan dengan lancar, semua orang harus berada di halaman yang sama dengan agensi pelaksana, kontraktor dan juga penduduk kampung.

“Kami mengucapkan terima kasih kepada komuniti atas kerjasama mereka, yang penting dalam memastikan kita dapat menyelesaikan kerja-kerja sehingga tidak ada yang tinggal dalam kegelapan.

“Projek di Simunjan akan menerangi lebih 200 rumah tangga dan balai raya setelah siap pada tahun 2021. Projek di Engkari, yang akan dimulakan pada bulan Oktober, akan meluaskan Jaringan Negeri ke kawasan terpencil untuk menerangi 18 kampung dengan hampir 400 isi rumah apabila siap pada tahun 2022.

“Tempoh masa sangat penting dalam projek elektrik luar bandar serta pelantikan kontraktor pendawaian berdaftar. Kerja pendawaian dalaman yang tidak selamat atau pengubahsuaian yang dilakukan oleh juruelektrik yang tidak berkelayakan boleh merosakkan peralatan elektrik dan mengakibatkan kejadian kebakaran yang sering menjadi bahaya rumah panjang,” jelasnya.

Beliau berkata, komuniti penerima RES juga layak untuk Skim Pendawaian Dibantu atau AWS, bantuan pembayaran ansuran tanpa faedah oleh Sarawak Energy yang mana kos pendawaian dalaman tersebar selama tiga tahun dan dibebankan setiap bulan dalam bil utiliti mereka.

Hadir pada dialog tersebut ialah Adun Simunjan, Awla Dris dan wakil dari agensi yang berkaitan.

Di Lubok Antu,Menteri Muda Perdagangan Antarabangsa dan Industri, Terminal Industri dan Pembangunan Usahawan Sarawak serta ADUN Batang Ai Datuk Dr. Malcolm Mussen Lamoh,  menghadiri dialog masyarakat di Engkari dengan pasukan dari Kementerian Utiliti Sarawak dan Sarawak Energy.

Menjelang awal 2021, kira-kira 5,000 lagi rumah tangga akan mendapat akses kepada tenaga yang boleh dipercayai, boleh diperbaharui dan berpatutan di bawah RES, yang merupakan salah satu inisiatif di bawah Pelan Induk Elektrikasi Percepatan dan sebahagian Projek Rakyat Kerajaan Sarawak.

Oleh Alexandra Lorna

See author's posts


Pusat hemodialisis bakal dibina di Chini

PEKAN: Kementerian Kesihatan (KKM) akan memberi keutamaan untuk melihat semula sistem pendawaian di hospital di seluruh negara bagi mengelak kejadian kebakaran seperti yang berlaku di Hospital Sultanah Aminah (HSA), Johor Bahru, Ahad lepas.

Menteri Kesihatan, Datuk Seri Dr Adham Baba berkata, beberapa peruntukan juga telah diluluskan bagi tujuan berkenaan.

“Kita memberi keutamaan untuk melihat sistem pendawaian di seluruh negara dan kita dah lulus beberapa peruntukan penting untuk kita lihat perkara itu… ada beberapa keutamaan yang kita akan berikan,” katanya kepada pemberita selepas melawat Klinik Kesihatan Chini dekat sini, semalam, sebagai mengulas mengenai kebakaran yang berlaku di Wad Perubatan Perempuan 1, HSA Ahad lepas.

Kejadian kira-kira pukul 3.00 petang itu tidak mengakibatkan sebarang kematian kerana kesemua 24 pesakit yang berada di wad berkenaan berjaya diselamatkan hasil tindakan pantas petugas di hospital itu.

Sebelum ini, HSA pernah mengalami kebakaran pada Oktober 2016 melibatkan tingkat dua unit rawatan rapi (ICU) selatan yang mengakibatkan enam pesakit maut.

Sementara itu, Dr Adham turut merafak sembah terima kasih kepada Sultan Johor Sultan Ibrahim Almarhum Sultan Iskandar atas perkenan untuk membiayai kos membaik pulih wad HSA yang terbakar itu.

“Kalau mengikut proses KKM mungkin mengambil masa yang lama dan mengikut titah Tuanku, tiga pihak iaitu Jabatan Bomba dan Penyelamat, Jabatan Kerja Raya, dan KKM akan duduk serta menyiapkan pelan yang terbaik.

“Saya sendiri telah melawat kawasan itu semalam dan ada sedikit sebanyak yang perlu dibuat. Keseluruhan kompleks itu perlu dilakukan pendawaian semula dan tambah baik ruang penempatan pesakit,” katanya.

Sultan Iskandar dalam akaun Facebook rasmi baginda bertitah berkenan untuk membiayai kos membaik pulih wad yang terbakar itu dan akan melantik kontraktor bagi membolehkan kerja pembaikan dimulakan segera.

Baginda turut bertitah segala kos berkenaan akan ditanggung sepenuhnya oleh Yayasan Sultan Ibrahim Johor (YSIJ). — Bernama

See author's posts


Korea Utara lancar peluru berpandu lagi

KOREA UTARA: Korea Utara dilaporkan telah berjaya menguji peluru berpandu, pelancaran kedua dalam masa seminggu, kata pengawal pantai Jepun pada Selasa.

Angkatan tentera negara itu turut mengesahkan pelancaran tersebut tanpa memberi maklumat lanjut.

Rabu lepas, Korea Utara berkata ia berjaya menguji peluru berpandu hipersonik yang mengenai sasaran sejauh 700 km dengan tepat.

Ia merupakan ujian peluru berpandu hipersonik kedua yang disahkan Korea Utara selepas melancarkan Hwasong-8 pada September.

Ujian terbaharu ini dilakukan sehari selepas Amerika Syarikat, Perancis, Ireland, Jepun, United Kingdom dan Albania mengeluarkan kenyataan bersama mengecam pelancaran minggu lalu.

“Ujian peluru berpandu ini meningkatkan risiko serta mengancam kestabilan serantau.

“Perbuatan ini tidak meningkatkan kebolehan Korea Utara sebaliknya memperluaskan pasaran gelap senjata seluruh dunia ,” kata Duta AS kepada Pertubuhan Bangsa-Bangsa Bersatu, Linda Thomas-Greenfield dalam satu kenyataan pada Isnin.

Thomas-Greenfield turut mengulangi desakan untuk Korea Utara kembali kepada meja rundingan dan menghentikan program senjata nuklearnya.

Sebelum ini Korea Utara berkata negara itu bersedia kembali ke meja rundingan hanya jika Amerika Syarikat dan negara lain menarik balik sekatan terhadapnya serta menghentikan latihan ketenteraan.-AFP

See author's posts


DUN: Tidak adil agih cuma 5% bajet negara untuk Sarawak

KUCHING: Kearajaan Perpaduan baharu diketuai Datuk Seri Anwar Ibrahim perlu menyediakan lebih banyak dana untuk Sarawak dalam usaha merapatkan jurang pembangunan antara Semenanjung Malaysia dan Sarawak.

Timbalan Premier Sarawak, Datuk Amar Awang Tengah Ali Hasan berkata jurang pembangunan itu tidak akan pernah dapat dirapatkan sekiranya Kerajaan Persekutuan terus memperuntukkan hanya kira-kira lima peratus daripada Bajet Pembangunan Negara kepada Sarawak.

“Ini amat tidak wajar. Adalah menjadi harapan dan hak rakyat Sarawak, sebagai rakyat Malaysia untuk dibekalkan dana yang mencukupi oleh Kerajaan Persekutuan supaya kita dapat menikmati taraf hidup yang lebih baik.

“Ini adalah hak Sarawak yang tidak boleh dinafikan,” katanya ketika menggulung perbahasan bagi kementeriannya di sidang Dewan Undangan Negeri (DUN), hari ini.

Awang Tengah berkata, sekolah daif seharusnya tidak lagi wujud di Sarawak setelah 59 tahun penubuhan Malaysia.

“Kita sepatutnya tidak ada lagi sekolah yang dalam keadaan daif, jalan raya yang teruk, bekalan air dan elektrik tidak mencukupi, klinik desa dan hospital yang tidak selesa dan banyak lagi yang sepatutnya kita nikmati sama seperti di Semenanjung Malaysia.

“Kita mahu peruntukan yang lebih besar bukan sahaja untuk pembangunan dari segi infrastuktur seperti jalan raya, jambatan, lapangan terbang dan pelabuhan yang lebih baik dan efisien tetapi juga untuk pembangunan kemudahan asas lain seperti bekalan air, elektrik dan sistem telekomunikasi lebih moden.

“Kita juga mahu peruntukan yang lebih besar untuk membangunkan infrastruktur pendidikan, kesihatan dan keselamatan.

“Pada masa sama, kita juga berhak untuk mendapatkan peruntukan lebih besar bagi pembangunan estet perindustrian, premis perniagaan dan mempertingkatkan program pembangunan sosioekonomi serta program pembasmian kemiskinan,” katanya.

Oleh RYNNA SHA’ERRA

See author's posts


Covid-19: Satu kes positif di Sibu

KUCHING: Terdapat satu (1) kes positif Covid-19 dilaporkan di Daerah Sibu, semalam.

Sekretariat Jawatankuasa Pengurusan Bencana Negeri (JPBN) berkata, pertambahan kes ini menjadikan jumlah keseluruhan kes positif Covid-19 di Sarawak sebanyak 571 kes.

“Kes ke-571 merupakan lelaki tempatan berumur 32 tahun yang baharu balik dari United Kingdom pada 17 Jun lalu.

“Beliau masuk melalui penerbangan dari London ke Kuala Lumpur di Lapangan Antarabangsa Kuala Lumpur (KLIA) pada 17 Jun lalu dan masuk ke Sarawak melalui Lapangan Terbang Sibu pada 18 Jun lalu dan telah menjalani kuarantin di Sibu,” ujarnya dalam laporan harian Covid-19 di Sarawak.

Beliau menambah, tiada kes baharu yang telah sembuh dan discaj dari hospital setakat semalam.

“Jumlah keseluruhan kes positif Covid-19 yang telah sembuh dan discaj kekal sebanyak 537 orang atau 94.05 peratus.

“Sebanyak 17 orang masih menerima rawatan di dalam wad isolasi hospital.

“Manakala, jumlah kematian kekal sebanyak 17 orang,” katanya.

Beliau berkata, sebanyak 19 individu dalam siasatan (PUI) baharu dilaporkan dan empat (4) kes masih menunggu ujian makmal.

See author's posts


Permohonan pembiayaan TEKUN Nasional Mobilepreneur 2.0 dibuka

KUCHING: Permohonan untuk skim pembiayaan Tabung Ekonomi Kumpulan Usaha Niaga (TEKUN) Nasional Mobilepreneur 2.0 telah dibuka untuk permohonan sejak awal bulan Jun dengan perasmian pelancaran pada 7 Julai nanti.

Perkara tersebut ditegaskan oleh Menteri Pembangunan Usahawan dan Koperasi (MEDAC), Datuk Seri Wan Junaidi Tuanku Jaafar dalam menjawap kenyataan oleh Ahli Dewan Undangan Negeri (ADUN) Batu Lintang, See Chee How yang menyatakan bahawa TEKUN Nasional tiada menyediakan skim pembiayaan tanpa faedah dengan nilai sehingga RM10,000 berdasarkan hasil lawatan beliau ke pejabat TEKUN Nasional Sarawak pada 23 Jun lalu.

“Saya menafikan kenyataan tersebut, kerana memang program ini telah dibuka untuk permohonan sejak awal Jun ini dan setakat ini ia dibuka untuk 100 pemohon awal (yang layak dan melepasi syarat-syarat yang ditetapkan).

“Perasmian pelancaran pada 7 Julai nanti dan kepada semua rider e-hailing yang menepati syarat boleh mula memohon skim ini dengan had kelulusan permohonan kepada 500 ‘rider’ sahaja,” katanya pada sidang media ketika taklimat dengan Jabatan Kerja Raya (JKR) Kuching berkenaan projek di Parlimen Santubong bertempat di JKR Kuching, semalam.

“Beliau (See Chee How) berkata, beliau telah pergi ke TEKUN dan pegawai di sana menyatakan tiada program sedemikian, itu bukan masalah tiada program tetapi mungkin pegawai yang ditanya tersebut tidak atau belum mengetahui mengenai program ini.

“See sepatutnya bertanya kepada pihak kementerian, jangan terus membuat kenyataan di akhbar ‘syok sendiri’, ini bukan sifat seorang wakil rakyat yang membawa perkhidmatan kepada rakyat, tetapi hanya mencari kesalahan orang lain,” tegasnya.

Untuk rekod, TEKUN Mobilepreneur 2.0 ialah skim dengan nilai maksimum pembiayaan sehingga RM10,000 bertujuan untuk membantu pembelian motosikal baru dan modal pusingan bagi ‘rider e-hailing’ yang telah berdaftar dengan syarikat ‘e-hailing’ bagi perkhidmatan penghantaran barangan dan makanan.

TEKUN mempunyai satu lagi program iaitu skim pembiayaan tanpa faedah kepada ‘rider penghantar’ (iaitu TEKUN Mobilepreneur 1.0) dengan nilai pembiayaan maksimum sehingga RM2,000 diwujudkan sejak April lalu bertujuan untuk membaiki dan memasang tambahan aksesori pada motosikal.

Sehingga kini, seramai 211 pemohon (rider) diluluskan permohonan dan menerima pembiayaan dengan nilai RM394,000, ia terbuka kepada 500 pemohon terawal dan pemohon perlu mendaftar sebagai ahli e-hailing terlebih dahulu.

Kedua-dua skim yg ditawarkan oleh TEKUN Nasional ini adalah terbuka khusus untuk kaum Bumiputera dan India sahaja.

Manakala skim pembiayaan mikro untuk kaum-kaum lain boleh dipohon melalui Bank Simpanan Nasional ( BSN).

Oleh Zarina Abdullah

See author's posts


Mohon permit sementara dahulu

ALEXANDRA LORNA

KUCHING: Penjaja dan peniaga kecil tanpa lesen yang beroperasi di kawasan
selia Majlis Perbandaran Padawan (MPP) yang ingin medapatkan Pakej Bantuan Khas
Sarawakku Sayang 2.0 harus terlebih dahulu mendaftar permit sementara.

Pengerusi MPP, Lo Khere Chiang berkata permit sementara tersebut merupakan
syarat awal bagi mereka untuk memohon bantuan khas tersebut.

“Terdapat borang yang disediakan untuk penjaja dan peniaga kecil yang
tidak berlesen yang ingin memohon permit sementara daripada MPP secara atas
talian.

“Penjaja dan peniaga yang tidak berlesen juga boleh merujuk kepada
kriteria atau syarat untuk memeriksa adakah mereka memenuhi syarat untuk
mendapatkan bantuan ini dan bagaimana untuk memohon bantuan ini.

“Bantuan ini menyediakan bantuan kewangan khas berjumlah RM1,500.00
kepada penjaja dan peniaga kecil yang berdaftar dengan pihak berkuasa
tempatan,” jelas Lo dalam kenyataan medianya semalam.

Katanya, borang permohonan boleh dimuat turun dari Laman Web MPP https://mpp.sarawak.gov.my.

“Untuk sebarang pertanyaan, orang ramai boleh menghubungi Bahagian
Perlesenan MPP di talian 082-615566 samb.
135/282/130 semasa waktu pejabat,” ujarnya.

Beliau menambah bagi penjaja dan peniaga kecil berlesen dengan MPP, mereka
hanya perlu mendaftar dengan Sarawak Pay dan bantuan khas akan diberikan kepada
mereka kemudian.

Lo turut memuji pemberian khas RM1,500 kepada penjaja dan peniaga kecil di
bawah Pakej Bantuan Sarawakku Sayang Sarawak 2.0, kerana akan mengurangkan
beban mereka semasa  Perintah Kawalan
Pergerakan (PKP).

“Bantuan tersebut adalan tepat pada masanya untuk menolong peniaga
skala kecil menghadapi masa sukar.

“Dan ini memang merupakan sikap yang sangat mulia daripada Kerajaan
Sarawak kita dalam membantu penjaja dan peniaga kecil pada masa sukar ini.

“Jumlahnya mungkin tidak banyak tetapi sudah tentu ini menjadi jalan
keluar bagi peniaga kecil yang tidak dapat beroperasi seperti biasa kerana
PKP,” ujanya.

Beliau turut memberitahu penjaja dan peniaga kecil ini telah mematuhi PKP
dengan tidak menjalankan perniagaan mereka untuk mengekang penyebaran Covid-19.

See author's posts


Alex diiringi 3 ADUN bersama penyokong ke pusat penamaan calon

KAPIT: Penyandang kerusi Parlimen Kapit, Dato Sri Alexander Nanta diarak dari Hotel Meligai Kapit bersama penyokongnya.

Nanta tiba di Pusat Penamaan Calon (PPC) Bangunan Kompleks Kerajaan Negeri di Jalan Bleteh, 7.20 pagi tadi.

Calon diiringi Ahli Dewan Undangan Negeri (ADUN) N61 Pelagus, Wilson Nyabong Ijang, ADUN N62 Katibas, Lidam Asan dan ADUN N63 Bukit Goram, Jefferson Jamit Unyat.

Calon Parti Keadilan Rakyat (PKR) Khusyairy Pangkas Abdullah tiba di PPC, 8.15 pagi tadi.

Calon Parti Bangsa Dayak Sarawak Baru (PBDS), Robert Saweng tiba di PPC, 8.30 pagi tadi bersama penyokong, Donny Lek dan pencadang, Bensin Benet.

See author's posts


Sekeluarga cemas pokok durian hempap rumah

LAWAS: Sekeluarga cemas apabila rumah mereka dihempap pokok durian di Kampung Long Sebatu Ulu Trusan petang semalam disebabkan angin kencang.

Keluarga yang terdiri daripada empat orang itu bagaimanapun bernasib baik kerana pokok menghempap bahagian dapur rumah ketika mereka tiada di bahagian itu.

Ketika kejadian pada pukul 6.53 petang itu,  empat ahli keluarga itu sedang berada di rumah sebelum memaklumkan kepada Balai Bomba dan Penyelamat (BBP) Lawas berhubung kejadian berkenaan.

Ketua BBP Lawas Azman Ibrahim berkata sebaik tiba di tempat kejadian didapati sebatang pokok durian telah tumbang lalu menghempap bahagian dapur rumah pengadu.

“Anggota segera bertindak memotong dahan pokok menggunakan tiga unit gergaji berantai, dan seterusnya mengalihkan bahagian yang telah dipotong itu dari atap rumah sehingga selesai.

“Ketika kejadian terdapat empat orang ahli keluarga  berada di rumah namun tiada kecederaan yang berlaku,”katanya kepada media hari ini.

Katanya, operasi ditamatkan pada jam 8.42 malam tadi.

Seramai lima anggota diketuai Pegawai Bomba Kanan Dua Mazrom Ampahon bergegas ke lokasi kejadian yang jauhnya 36 kilometer dari balai untuk operasi khidmat khas pokok tumbang.

Oleh ADENG EDRUS

See author's posts


Rabies: Rawat segera jika digigit anjing, kucing

KUCHING: Pengerusi Jawatankuasa Pengurusan Bencana Negeri (JPBN) Sarawak Datuk Amar Douglas Uggah Embas menggesa masyarakat berganding bahu untuk mencapai sasaran vaksinasi dan sifar kematian akibat rabies.

“Saya bukan doktor tetapi saya mahu menasihatkan orang ramai untuk mendapatkan rawatan segera apabila digigit anjing atau kucing.

“Jika anda dapatkan empat dos vaksinasi yang lengkap dan rawatan segera apabila dicakar kucing atau digigit anjing, peluang untuk selamat adalah 99.9 peratus.

“Jadi, jangan melihat kepada kesan gigitan, namun dapatkan rawatan segera.

“Rawatan adalah percuma di hospital awam, ini penting,” kata Uggah yang juga Pengerusi Jawatankuasa Pengurusan Bencana Negeri Sarawak (JPBNS) pada sidang media semasa lawatan ke tapak projek Kompleks UNIFOR di Jalan Ong Tiang Swee di sini, hari ini.

Satu mesyuarat berkenaan pencegahan wabak Rabies dan program vaksinasi anjing liar akan diadakan bagi menangani gejala wabak Rabies di negeri ini.

Bagaimanapun Uggah tidak menyatakan tarikh mesyuarat tersebut akan diadakan.

Katanya, mesyuarat tersebut akan melibatkan JPBN bersama Kementerian Kesihatan Awam, Perumahan dan Kerajaan Tempatan serta Jabatan Veterinar Sarawak (JVS).

“Saya dimaklumkan Unit Keselamatan dan Penguatkuasaan Negeri (UKPN) semalam (Khamis) bahawa lebih 70 peratus anjing di Sarawak telah divaksinasikan oleh Pasukan Penguatkuasaan Penampan Imun (IBET).

“Sehubungan itu kami akan semak perkara berkaitan kes-kes rabies dan Dato Sri Dr Sim Kui Huan bersama JPBN akan berbincang berhubung perkara ini nanti,” katanya.

Beliau berkata demikian pada sidang media selepas mengadakan lawatan ke tapak projek Kompleks UNIFOR di Jalan Ong Tiang Swee di sini, hari ini.

Beliau berkata demikian bagi mengulas mengenai kes seorang lelaki dari Kampung Bumbok Jalan Batu Kitang menjadi korban terbaharu wabak rabies di Sarawak kelmarin (10 Mei).

Justeru, Uggah mengingatkan orang ramai agar segera mendapatkan rawatan di klinik dan hospital berhampiran bagi mengelak penularan wabak Rabies.

“Isteri saya juga telah dicakar oleh kucing sebelum ini dan saya segera menghantarnya ke hospital dan dia telah diberikan empat suntikan rawatan.

“Disebabkan itu, jika anda mendapat rawatan segera dan melengkapkan vaksin pencegahan rabies, peluang untuk hidup amat tinggi sekitar 99 peratus. Oleh itu, anda tidak perlu bimbang tahap serius calar gigitan selagi anda mendapatkan rawatan dengan segera.

“Ini sangat penting. Apa yang kita perhatikan adalah sebahagian daripada pesakit ini mereka hanya mendapatkan rawatan selepas mereka menderita dan sudah agak lewat,” ujarnya.

Sebelum ini, Datuk Bandar Kuching Selatan, Dato Wee Hong Seng berkata, mangsa, Jackery Jero, 50, dari Kampung Bumbok digigit anjing pada 3 April lepas di bahagian tangan kiri.

Tambah beliau, mangsa kemudian mendapatkan rawatan di klinik dan sehari selepas itu menerima vaksin wabak berkenaan di Hospital Umum Sarawak (HUS).

“Mangsa mula mengalami demam panas yang teruk pada 25 hingga 27 April dan kesihatan mulai merosot sehingga tidak dapat berjalan pada 1 Mei sebelum disahkan meninggal dunia pada 10 Mei lepas,” katanya.

Oleh SHAHRUL QAIZAT

See author's posts


Penjawat awam didakwa palsukan dokumen

JOHOR BAHRU: Seorang penjawat awam di sebuah badan berkanun mengaku tidak bersalah di Mahkamah Sesyen Johor Bahru, di sini atas empat pertuduhan menggunakan dokumen pesanan pembekalan benih nanas yang tidak dibekalkan melibatkan nilai RM41,025, enam tahun lalu.

Tertuduh, Hasren Amat Sibani@Fahrudin, 40, didakwa dengan niat untuk memperdayakan prinsipalnya  iaitu Lembaga Perindustrian Nanas Malaysia (LPNM) suatu dokumen pesanan pembekalan benih nanas yang mengandungi butiran matan palsu iaitu pembekalan benih nanas tidak dibekalkan seperti dalam tuntutan.

Tertuduh yang merupakan pembantu ehwal ekonomi di LPNM, didakwa melakukan perbuatan itu di Pejabat LPNM Malaysia Wilayah Selatan di Pontian, sekali pada April 2015 dan Mei 2015 dan dua kali pada Disember 2015.

Hasren didakwa mengikut Seksyen 18 Akta Suruhanjaya Pencegahan Rasuah Malaysia 2009 yang boleh dihukum di bawah Seksyen 24(2) akta sama, yang memperuntukkan hukuman penjara tidak melebihi 20 tahun dan denda tidak kurang lima kali ganda nilai suapan atau RM10,000 jika sabit kesalahan.

Pendakwaan dikendalikan Pegawai Pendakwa Suruhanjaya Pencegahan Rasuah Malaysia (SPRM) Ikhwan Ihsan Jalaludin manakala tertuduh diwakili peguam Mohd Salleh Togimin.

Terdahulu, Ikhwan Ihsan memohon mahkamah menetapkan jaminan RM30,000 bagi perbuatan yang dilakukan tertuduh namun Mohd Salleh memohon agar jaminan dikurangkan memandangkan tertuduh menanggung seorang isteri, tiga orang anak serta dua anak saudara selain perlu menjalani rawatan fisioterapi kerana bahagian badannya terbakar selepas terlibat kemalangan.

Hakim Datuk Abdul Kamal Arifin Ismail membenarkan tertuduh diikat jamin sebanyak RM8,000 dengan seorang penjamin selain perlu menyerahkan pasport antarabangsa dan melaporkan diri di pejabat SPRM berhampiran setiap bulan.

Mahkamah menetapkan 25 Ogos ini bagi sebutan kes dan serahan.

— Bernama

See author's posts


KKM, SPR bincang protokol pengundi positif Covid-19

MENTERI Kesihatan Khairy Jamaluddin (tengah) melancarkan laporan tahunan Penyelidikan Klinikal Malaysia (CRM) 2021 dan laporan Projek Realisasi Fasa 1 (P1RP) di Kementerian Kesihatan Malaysia semalam. Turut hadir Ketua Pengarah Kesihatan, Tan Sri Dr Noor Hisham Abdullah (dua, kiri), Timbalan Ketua Pengarah Kesihatan (Penyelidikan Dan Sokongan Teknikal) Datuk Dr Hishamshah Mohd Ibrahim (dua, kanan), Pengarah Institut Penyelidikan Klinikal (ICR), Dr Kalaiarasu M Peariasamy (kanan) dan Ketua Pegawai Eksekutif Penyelidikan Klinikal Malaysia (CRM), Dr Akhmal Yusof (kiri). • Foto BERNAMA

PUTRAJAYA: Kementerian Kesihatan (KKM) sedang berbincang dengan Suruhanjaya Pilihan Raya (SPR) bagi membangunkan protokol selamat untuk pengundi positif Covid-19 keluar mengundi pada Pilihan Raya Umum Ke-15 (PRU-15), kata Menterinya Khairy Jamaluddin.

“Covid-19 akan berada dengan kita. Kalau kita nafikan hak mereka (pengundi positif) untuk mengundi, kita nafikan hak berperlembagaan,” katanya dalam sidang media selepas melancarkan Laporan Tahunan Clinical Research Malaysia (CRM) 2021 dan Laporan Projek Realisasi Fasa 1 (P1RP) di sini semalam.

Pada hari mengundi bagi Pilihan Raya Negeri Johor 12 Mac lepas, seorang pengundi dikenakan kompaun RM1,000 kerana hadir ke pusat mengundi walaupun masih dalam tempoh kuarantin selepas dijangkiti Covid-19.

Khairy berkata, KKM dan SPR sedang memikirkan langkah terbaik untuk pengundi positif Covid-19 keluar menjalankan tanggungjawab kepada negara.

“Ada kata bagi mereka undi pos tetapi kalau dijangkiti Covid-19 sehari atau dua hari sebelum (hari mengundi) macam mana?

“Jika mereka ingin pergi mengundi pula, siapa yang akan bawa mereka, atau bawa mereka ke saluran mana. Adalah kita akan ada saluran khusus untuk pesakit Covid-19. Jadi perkara ni semua melibatkan masa sedikit,” katanya.

Khairy berkata, kesihatan awam perlu dijadikan keutamaan penting apabila membincangkan soal PRU-15 dan tarikh ia bakal diadakan.

“Kita perlu cari masa paling sesuai iaitu masa dan tempoh risiko paling rendah untuk adakan PRU-15 kerana ia libatkan ramai orang keluar berkempen dan mengundi,” katanya.

Perdana Menteri Datuk Seri Ismail Sabri Yaakob sebelum ini dilaporkan berkata isu pembubaran Parlimen bagi memberi laluan kepada PRU-15 akan dibincangkan dalam kalangan lima pemimpin utama UMNO atau disebut “Top Five”, dan menurutnya jika UMNO yakin mampu menang, pilihan raya tidak akan dilengahkan walaupun sesaat.

Sementara itu Khairy berkata, KKM sedang mengkaji kesan varian Covid-19 jenis Omicron BA.2 di negara ini.

“Sekarang kita berdepan Omicron BA.2 dan bagaimana kesannya terhadap satu-satu kes dan kesan serius sedang dikaji supaya kita dapat buat satu rumusan ke arah menuju pandemik,” katanya. – Bernama

See author's posts


Cherpan: Karam Di Darat

“BAKA tu aya, Tuai Rumah. Kami enda ulih lama. Kami deka ngeripot di opis jampat. Nya alai kami deka mupuk. Tambah mega kami deka ngabas Siba seduai Jugi,” ku Tuan Bomba.

“Pia mih. Pengari kami bisi mih kin lagi. Diatu kami nganti penatai bantu ari Opis Pengelantang Mensia Mayuh,” ku Tuai Rumah.

Van Bomba mupuk. Enda lama udah nya, van nya nadai agi dipeda. Sida serumah endang tadi udah lama cherayan-cherayan mulaika diri ngagai ujung bilik tapak rumah diri meresa amau enggau kerimpak perengka ke udah diempa api. Sinu meda. Sida bela nganti bantu ari Opis Pengelantang Mensia Mayuh.  Beras enggau pemakai semua udah nyadi abus. Sida sebuat bela ngintu sereta merindang ati diri ke bechampur sinu, tusah sereta irau. Sepemanjai umur tu dalam mimpi pan nadai mih kala dituntung penusah baka tu. Nadai sekali terundingka penusah karam di darat tu tau nyadi ba sida. Ngelama tu semina seruran ninga penusah tu nyadi ba menua bukai, ba orang bukai.

Tuai Rumah Jang nukung. Petara aja nemu asai penusah ati iya. Iya bisi lantang mimit lebuh nganggapka semua tu penguji besai. Nyangka bisi utai manah tau nyadi udah lempus penguji tu kini. Iya amat-amat nyerahka pengidup sida serumah, sida sekaban ngagai Petara ti pemadu bekuasa. Iya amat-amat nyuaka pala, nyurungka patung, ngagai Petara madahka ma ke dibai sida balat berat; madahka sida pengabis aus lalu minta sapi tengkani Petara sambil minta Iya ngampun dosa sida semua awakka ulih neruska pengidup ti tetap penuh enggau penekul sereta penanggul udah tu ila. Tuai Rumah tak nemukul ba teluk palan arau; nyau tetinduk-tinduk.

Tuai Rumah Jang ensugau, ka-ka ngigau lebuh ninga orang begau lebuh lori orang ari Opis Pengelantang Mensia Mayuh datai. Sida komiti rumah panjai kisuh ngatur barang ke diterima awakka diberi ngagai sida serumah. Penatai lori nya ngelantangka ati sida sebuat. Mujur sida jampat mutarka nya. Enti sida laun bisi enda berasap dapur arau sida.

Udah nya orang begau baru. Sida berebut nanya berita tudah Siba dibai Jugi. Sida berasai lapang di dada nemu Siba enda balat betu laban api nya semina nganguska baju iya. Nasit, betu nya enda balat. Taja pia, iya agi ditanka di sepital. Jugi nusui seduai iya Siba bisi digusung Tuan Bomba. Jaku seduai udah direkod pemesai nya.

NYURUKKA DAIE, NYUAKA JARI

Lemai nya sida sebuat ngenduh ba dunju arau digaga beguai ba tapak bilik diri empu. Malam tegayam ditambahka tapak rumah ke uram-uram. Lemai nya mega tudah Jugi enda tantika Siba pansut ari sepital, betemu enggau Tuai Rumah enggau Sapit Tuai Rumah berandau dalam penerang lampu kelita.

“Nyadi aku tu bisi pejalai laban ati tu balat enda nyamai; udu tusah. Aku tu nyurukka daie, nyuaka jari, nyurukka siku nyuaka bau, nyurungka pala, nyuaka tapa ngagai kita ke tuai enggau kitai serumah. Aku minta ampun kenyau ari punjung pala datai ke tapa kaki laban penyalah diri. Nya alai, apa-apa tunggu ti patut dilabuhka ba aku, aku besedia deka ngisi. Enti tunggu nya tak kelalu berat, tak sebarang daya enggau kira mih aku ngisi, ukai baka kita enda nemu aku dih. Amat tak enda disadang-sadang penusah kitai bepuncha ari pengilap enggau pemalui aku,” ku tudah tuai enggau sabak-sabak.

Tuai Rumah enggau sapit iya tak nyau sedu asai. Tak nadai kala ninga bansa tunggu ba penusah baka tu.

“Bah kati ku Igat?” ku Tuai Rumah nguing ngagai Sapit iya.

“Nadai tak nemu aku. Nyau buban bulu pala tu nadai kala nyadi utai baka tu,” ku Igat. Lama sida tiga bela enda bemunyi.

“Pia ku tu Ugi. Nadai jalai aku ngukum nuan laban ukai baka nuan tak sengaja. Pengabis ila nuan tak ngampun ba mua mayuh maya kitai udah sampal bisi ila. Asai ba aku, nuan minta ampun lalu nunggu diri empu ngena chara lama. Nuan nyendiaka besi sebilah ke kering semengat kitai ke udah liar. Nambahka nya nuan nyendiaka manuk dua iku nyadi babi tuduh dikena ngenselan tanah rumah lalu nyadi chara ngampun ngagai aki ini kitai ke ngentak rumah tu kelia laban sida iya menya apin Kristian. Ke bala kitai, ila kitai minta padri datai nyembiangka kitai.

Nyadi nuan baka nya ga Ugi, anang tak kelalu balat tusah ga  laban kitai mensia idup tu sapa ke enda salah tang kitai beampun-ampun pangan diri.awakka runding kitai enda pechah. Kitai nerima penusah tu nyadi ke pelajar kitai. Kitai udah benasit nadai bebadi nyawa.  Anggap penusah kitai ke karam di darat tu siti penguji besai ti tau ngelancham runding kitai awakka tajam, kering sereta juring ngidupka diri, munyi ku sempama, Seagi-agi bekulit, seagi-agi bedaki. Enti bisi utai ke jai ngachau ngeregau, tentu bisi ga utai manah deka nyenuah datai nyengenda nyerupa ke dudi hari ila lalu ngasuh pengidup kitai menyana agi lalu kitai gerai nyamai, gayu guru nguan menua”.

Oleh JANTAN UMBAT

See author's posts


Pembangunan di Tanjong Datu dipergiat

LUNDU: Pembangunan di kawasan Dewan Undangan Negeri (DUN) Tanjong Datu terus dipergiatkan dengan lebih banyak projek melibatkan Projek Rakyat 2019 di samping melakukan lawatan kerja di lapangan, kata Ahli Dewan Undangan Negeri (ADUN) Tanjong Datu Datuk Amar Jamilah Anu.

Menurut Jamilah, antara projek yang mendapat perhatian serius daripada ADUN ialah projek Tanah Runtuh (Slope Failure) Kampung Sileng Melayu Lundu yang berjumlah RM2 juta melalui Agensi Pelaksana Jabatan Pengairan dan Saliran (DID).

“Begitu juga projek Membina Dewan Tanah Hitam dengan kos RM1. 7 juta di bawah Agensi Pelaksana Majlis Daerah Lundu yang masih dalam proses reka bentuk,” katanya.

Beliau turut memberitahu Baik pulih Rumah Rehat Tetamu Kehormat (VVIP) Sematan yang berjumlah RM400,000 di bawah Agensi Pelaksana Jabatan Kerja Raya (JKR) sudah dalam pembinaan dan dijangka siap dalam masa terdekat.

“Ini dilaksanakan selaras dengan dasar Kerajaan Sarawak yang memberi fokus untuk pembangunan dan infrastruktur di kawasan luar bandar,” ujarnya.

Oleh Diyana Samsuddin

See author's posts


48 individu ingkar arahan PKPP ditahan

KUALA LUMPUR: Polis Diraja Malaysia (PDRM) yang mengetuai Task Force Operasi Pematuhan telah menahan 48 individu atas kesalahan ingkar arahan Perintah Kawalan Pergerakan Pemulihan (PKPP) Jumaat lepas.

Menteri Kanan (Kluster Keselamatan) Datuk Seri Ismail Sabri Yaakob berkata daripada jumlah itu, 40 individu telah direman dan lapan  lagi dikenakan kompaun.

“Antara kesalahan ingkar arahan PKPP termasuk aktiviti refleksologi atau urut (10 orang) dan aktiviti yang menyukarkan penjarakan sosial (38 orang),” katanya dalam kenyataan semalam.

Menurut beliau, Jumaat lepas 67,004 pemeriksaan dilakukan pasukan itu bagi memantau dan menguatkuasakan pematuhan prosedur operasi standard (SOP) PKPP.

Selain itu, katanya, 3,744 Pasukan Pematuhan telah membuat pemantauan yang  melibatkan seramai 16,675 anggota.

Sementara itu, Ismail Sabri berkata PDRM menahan 10 warga asing atas kesalahan imigresen daripada 69 Sekatan Jalan Raya Operasi Benteng di seluruh negara dan telah memeriksa 34,275 kenderaan bagi mengekang kemasukan pendatang tanpa izin (PATI).

“Operasi Benteng yang melibatkan ATM (Angkatan Tentera Malaysia), PDRM, Agensi Penguatkuasaan Maritim Malaysia (APMM) dan Agensi Keselamatan Sempadan Malaysia (AKSEM) mengawal ketat sempadan negara secara bersepadu daripada dibolosi PATI bagi mengekang jenayah rentas sempadan selain menyekat penularan wabak Covid-19.

“Kerajaan akan mengambil tindakan tegas terhadap mana-mana pihak yang cuba memasuki sempadan negara secara haram dan agensi-agensi penguat kuasa akan terus mengetatkan kawalan kawasan sempadan terutamanya di lorong-lorong tikus,” katanya.

Mengenai operasi sanitasi awam Covid-19 beliau berkata, sebanyak 70 operasi sanitasi meliputi 43 zon di 11 buah negeri antaranya Sarawak (19 operasi), Melaka (14 operasi) dan Sabah (10 operasi) dijalankan dalam Ops Sanitasi Awam, Jumaat lepas.

Selain itu katanya, seramai 281 rakyat Malaysia telah pulang ke negara Jumaat lepas  melalui Lapangan Terbang Antarabangsa Kuala Lumpur (KLIA) dari Singapura, Emiriah Arab Bersatu, China, Brunei, Pakistan, Vietnam dan Hong Kong.

Menurut Ismail Sabri, daripada jumlah itu 278 individu telah diperintah untuk menjalani proses kuarantin wajib di kediaman mereka  manakala tiga lagi dibawa ke hospital.

Beliau turut memaklumkan, bermula  10 sehingga 18 Jun, Kementerian Kesihatan telah membuat saringan ke atas 6,719 individu di seluruh pintu masuk negara.

“Daripada jumlah itu, 6,696 individu didapati negatif Covid-19 dan sedang menjalankan proses kuarantin wajib di kediaman masing-masing.

“Dua puluh dua individu lagi didapati positif dan telah dihantar ke hospital untuk rawatan, manakala satu individu lagi masih menunggu keputusan saringan,” katanya.

Sementara itu beliau berkata, pegawai penguat kuasa Kementerian Perdagangan Dalam Negeri dan Hal Ehwal Pengguna (KPDNHEP) telah melakukan 2,287 pemeriksaan khas Pematuhan SOP PKPP.

Ismail Sabri berkata, pemeriksaan itu mendapati 2,247 premis mematuhi SOP yang telah ditetapkan dan 36 premis telah diberi nasihat, manakala empat premis diberi amaran atas ketidakpatuhan SOP.

Dalam pada itu katanya, pemeriksaan Lembaga Pembangunan Industri Pembinaan Malaysia CIDB Jumaat lepas mendapati 56 tapak binaan mematuhi  SOP yang ditetapkan, manakala dua tapak binaan gagal berbuat demikian dan diberi amaran, sementara 15 tapak binaan tidak beroperasi.

“Jumlah kumulatif tapak binaan yang mematuhi SOP sehingga semalam adalah 2,173 tapak binaan dan 419 tapak binaan tidak patuh SOP dan diberi amaran. Penguat kuasa CIDB turut mengarahkan 19 tapak binaan untuk tutup kerana tidak mematuhi SOP,” katanya. – Bernama

See author's posts


Dua pusat pemindahan sementara di Lundu/Sematan ditutup

KUCHING: Dua pusat pemindahan sementara (PPS) yang dibuka di di Lundu dan Sematan telah ditutup petang tadi.

Sekretariat Jawatankuasa Pengurusan Bencana Negeri (JPBN) menyatakan PPS Sekolah Kebangsaan (SK) Sebat dan PPS Balai Raya Kampung Sebat Dayak, ditutup keadaan banjir kilat pulih.

“Seramai 56 penduduk terjejas daripada 17 keluarga ditempatkan di kedua-dua PPS tersebut mula beransur pulang ke rumah masing-masing bagi proses pembersihan” katanya dalam satu kenyataan, petang ini.

Dalam perkembangan lain, pemantauan berterusan masih dilakukan di Kampung Sungai Dalam Batu 8 Lambir, Kampung Lusut Sungai Dalam No 3, Kampung Lusut Jaya 1 di Miri susulan keadaan air meningkat setakat jam 4 petang tadi.

Oleh Mohd Neenatul Aizal

See author's posts


HEP Baleh tonggak strategi pembangunan

KAPIT: Pembinaan Projek Empangan Hidroelektrik (HEP) Baleh di Kapit yang akan berfungsi sebagai tonggak tambahan dalam strategi pembangunan tenaga dan pembaharuan Sarawak merupakan projek kerja sivil terbesar oleh syarikat milik Kerajaan Sarawak.

Apabila HEP Baleh beroperasi sepenuhnya pada 2026, Sarawak akan mempunyai tenaga yang mencukupi untuk memenuhi permintaan bekalan elektrik, selari dengan matlamat untuk mencapai status negeri maju berpendapatan tinggi menjelang 2030.

Apabila beropersi kelak, HEP Baleh akan bergabung dengan kilang tenaga hidro Sarawak yang lain iaitu Batang Ai, Murum dan Bakun bagi memperkuat aspirasi Sarawak untuk menjadi pengeluar tenaga elektrik terbesar.

Menerusi kenyataan medianya, Sarawak Energy Berhad (SEB) akan terus mengembangkan sumber tenaga hidro berdasarkan prinsip panduan kelestarian dalam membangun kemakmuran bagi rakyat Sarawak menjelang 2030.

Menurut Menteri Utiliti, Dato Sri Dr Stephen Rundi Utom, HEP Baleh sangat penting dalam menjamin keupayaan tenaga yang diperlukan untuk pembangunan Sarawak.

Katanya, walaupun Sarawak mungkin memiliki sumber tenaga yang cukup pada masa ini, namun kerajaan negeri perlu merancang dan bersedia untuk masa depan.

“Kekurangan sumber tenaga merupakan penghalang utama kemakmuran dan kemajuan di negara lain dan kita tidak mahu perkara ini berlaku kepada Sarawak.

“Sokongan dan kerjasama masyarakat Baleh dan Kapit yang terlibat secara langsung mahupun tidak, sangat penting bagi kejayaan pelaksanaan projek sebesar ini.

“Untuk ini, kami harus berterima kasih kepada penduduk Baleh dan Kapit atas sokongan mereka,” katanya.

Terdahulu, Ketua Menteri Datuk Patinggi Abang Johari Tun Openg mengadakan lawatan ke tapak Projek Hidroelektrik Baleh (HEP) bagi mendapatkan gambaran sebenar projek pembangunan infrastruktur strategik terbesar di negeri ini.

Beliau diiringi Timbalan Ketua Menteri, Tan Sri Dr James Jemut Masing, Menteri Utiliti, Dato Sri Dr Stephen Rundi Utom, Setiausaha Kerajaan Negeri, Datuk Amar Jaul Samion dan Ahli Parlimen Hulu Rajang, Datuk Wilson Ugak Kumbong.

Mengulas lanjut HEP Baleh, Pengerusi Sarawak Energy, Datuk Amar Abdul Hamed Sepawi memberitahu projek berkenaan akan memberi manfaat kepada seluruh Sarawak dalam jangka masa panjang.

“Kami melakukan yang terbaik untuk memastikan projek ini tetap berjalan lancar walaupun terdapat kekangan seperti pandemik Covid-19 serta cabaran lain.

“Kami juga amat memerlukan dukungan dari semua pihak yang berkepentingan untuk memastikan kelancaran pelaksanaan projek ini,” ujarnya.

Oleh Nurzilla Mohamad

See author's posts


Aliran masuk asing bersih meningkat RM18.8 juta daripada RM11.5 juta

KUALA LUMPUR: Malaysia menyaksikan aliran masuk asing bersih untuk minggu kedua berturut-turut, yang meningkat kepada RM18.8 juta daripada RM11.5 juta pada minggu sebelumnya, didorong oleh sentimen positif daripada lawatan Perdana Menteri Datuk Seri Anwar Ibrahim ke China baru-baru ini.

Tiga sektor utama yang menyaksikan aliran masuk asing bersih pada minggu lepas ialah produk dan perkhidmatan pengguna (RM39.1 juta), utiliti (RM24.2 juta) dan tenaga (RM18.2 juta), menurut MIDF Amanah Investment Bank Bhd.

“Sentimen kekal baik, didorong oleh lawatan Anwar ke China baru-baru ini, yang meraih komitmen pelaburan dari China sebanyak RM170.07 bilion dalam beberapa industri di Malaysia dan potensi eksport bernilai RM2.44 bilion ke China,” katanya.

Pelabur institusi kembali sebagai pembeli bersih dengan jumlah RM50.1 juta, selepas dalam masa yang singkat menjadi penjual bersih sebanyak -RM3.9 juta pada minggu sebelumnya. Mereka menjual bersih RM71.0 juta pada Khamis tetapi menjadi pembeli bersih untuk sepanjang minggu itu, menurut MIDF Research dalam Laporan Aliran Dananya bagi minggu berakhir 7 April 2023.

“Setakat ini, pelabur institusi telah menjadi pembeli bersih selama 10 daripada 14 minggu dengan sejumlah RM1.82 bilion,” katanya.

Mengenai peruncit tempatan, mereka menjual bersih untuk minggu kedua berturut-turut sebanyak -RM69.0 juta dan membeli bersih RM8.0 juta pada Khamis tetapi menjadi penjual bersih untuk sepanjang minggu tersebut.

Mereka telah membeli bersih selama tujuh daripada 14 minggu pada tahun ini, dengan sejumlah RM22.9 juta.

Dari segi penyertaan, terdapat penurunan untuk purata jumlah dagangan harian (ADTV) dalam kalangan peruncit tempatan sebanyak -5.8 peratus, institusi tempatan (-3.2 peratus) dan pelabur asing (-18.8 peratus).

Pelabur asing terus mencari jaminan di Asia

Katanya, pelabur asing terus mencari jaminan di Asia apabila belian bersih ekuiti di rantau ini berlanjutan ke minggu ketiga berturut-turut.

“Berdasarkan data agregat sementara untuk lapan bursa yang kami jejaki, pelabur yang diklasifikasikan sebagai ‘warga asing’ membeli bersih ekuiti Asia bernilai AS$146.8 juta walaupun pada kadar yang perlahan, berjumlah hanya lapan peratus daripada jumlah belian bersih pada minggu sebelumnya sebanyak AS$1.86 bilion berikutan minggu dagangan yang pendek disebabkan cuti di kebanyakan negara,” katanya.

Aliran mingguan bercampur-campur, dengan empat negara mencatatkan aliran masuk asing bersih dan empat negara dengan aliran keluar asing bersih.

India mendahului pada minggu itu dengan aliran masuk asing bersih sebanyak AS$455.6 juta walaupun minggu dagangan tiga hari kerana cuti umum.

Indonesia mengekalkan momentum positifnya untuk minggu ketujuh berturut-turut dengan aliran masuk bersih sebanyak AS$183.3 juta berdasarkan data inflasi kepada paras terendah dalam tempoh tujuh bulan sebanyak lima peratus tahun ke tahun pada Mac 2023 (Februari 2023: 5.5 peratus).

Selepas enam minggu aliran keluar asing bersih, Thailand mencatatkan aliran masuk bersih sebanyak AS$24 juta minggu lepas. – Bernama

See author's posts


Tempatkan persatuan OKU,warga emas satu bangunan

SANTUNI RAKYAT… Dr. Abdul Rahman bersama penerima bantuan dan sumbangan kepada golongan memerlukan pada Majlis Sejambak Kasih Hari Raya 2022 di Limbang, kelmarin.

LIMBANG: Kementerian  Pembangunan Wanita, Kanak-Kanak dan Kesejahteraan Komuniti perlu melihat keperluan membina satu bangunan di Limbang yang menempatkan persatuan bagi golongan orang kelainan upaya (OKU) dan warga emas seperti Kompleks  Kebajikan Komuniti Dalat.

Menurut Timbalan Menteri Pemodenan Pertanian dan Pembangunan Wilayah, Datuk Dr. Abdul Rahman Ismail, kemudahan itu perlu menempatkan Pusat Pemulihan Dalam Komuniti (PDK) dan Pusat Perkhidmatan Warga Emas (PPWE)  di bawah satu  bumbung.

Pada masa ini jelasnya di Limbang  hanya mempunyai PDK dan PPWE di bawah Kerajaan Sarawak dan memerlukan sebuah lagi Pusat Aktiviti Warga Emas (PAWE) di bawah Kerajaan Pusat.

“Permohonan  kita supaya dibina satu bangunan khas menempatkan kesemua persatuan PDK, PPWE,PAWE  seperti Kompleks  Kebajikan Komuniti di Dalat.

“Kita harap perkara ini dapat ketengahkan ke  Kementerian  Pembangunan Wanita, Kanak-Kanak dan Kesejahteraan Komuniti untuk dibina satu kompleks serupa di Limbang,”katanya pada Sejambak Kasih  Hari Raya 2022 di sini, kelmarin.

Turut sama Pengarah Jabatan Kebajikan Masyarakat (JKM) Negeri, Noriah Ahmad, Residen Bahagian Limbang Sebi Abang, wakil Pegawai Daerah Limbang Hamidah Halpi dan Pegawai JKM  Limbang Wan Muhd Hasif  Wan Jamari.

Beliau yang juga Ahli Dewan Undangan Negeri (ADUN) Bukit Kota itu berkata, kemudahan PDK juga perlu ditubuhkan khususnya di kawasan Batu Danau bagi kemudahan golongan OKU yang jauh di luar bandar.

Dr Abdul Rahman berkata, JKM membiayai sepenuhnya aktivti 55 PDK di seluruh Sarawak yang  banyak menyewa dan sewa premis dibayar  oleh kerajaan negeri  dan geran tahunan daripada wakil rakyat selain PPWE.

Beliau turut meminta  Jabatan Pendaftaran Negara (JPN) agar segera mengatasi masalah permohonan kad pengenalan diri kanak-kanak bercip (MyKid) yang tiada stok di Limbang sejak lebih setahun lalu.

“Bagi yang ingin membuat permohonan segera, mereka perlu pergi sama ada ke JPN Kuching, JPN Pusat Transformasi Bandar (UTC) Kuching, JPN UTC Sibu atau JPN UTC Miri.

“Saya menyeru JPN supaya  memberi  perkhidmatan  yang menyeluruh tidak kira dibandar besar dan bandar kecil.“Limbang  menghadapi masalah tiada stok untuk myKid sejak setahu lebih dan meminta agensi itu menyediakan stok secepat mungkin, kerana masalah logistik yang dihadapi di Limbang,”katanya lagi.

See author's posts


Pelajar disaran mohon bantuan

KUCHING: Pelajar yang mendapat surat tawaran memasuki Institut Pengajian Tinggi (IPT) disarankan untuk memohon sumbangan dana daripada Pusat Khidmat Parlimen P.193 Santubong.

Ahli Parlimennya, Dato’ Sri Wan Junaidi Tuanku Jaafar berkata, pintu pejabatnya terbuka untuk para pelajar yang berhasrat untuk melanjutkan pengajian ke peringkat lebih tinggi.

“Saya tidak mahu melihat anak muda tercicir dalam bidang pembelajaran.

“Walaupun dana yang diberikan kepada mereka sedikit, saya yakin bantuan tersebut amat bermakna buat mereka,” katanya ketika berucap pada Majlis Penyerahan dan Sumbangan Geran MRP dan Bantuan Perubatan Parlimen P.193 Santubong di sini, semalam.

Sebanyak RM254, 900 bantuan diagihkan kepada 91 pertubuhan dan penerima pada majlis itu.

Wan Junaidi yang juga Menteri Pembangunan Usahawan dan Koperasi memberitahu, pihaknya juga tidak putus-putus menyalurkan bantuan kepada ahli koperasi dan usahawan yang memerlukan, lebih-lebih lagi ketika negara berdepan dengan pendamik Covid-19.

“Lebih 90 peratus peniaga jalanan tidak mendaftarkan perniagaan mereka.

“Selepas ini kami mengambil pendekatan untuk membantu peniaga ini menjadi ahli koperasi memandangkan banyak faedah yang bakal mereka terima daripada koperasi,” ujarnya.

Oleh Nur Ain Otsman

See author's posts